

**Republika e Kosovës**

**Republika Kosova-Republic of Kosovo**

*Qeveria –Vlada-Government*

***Zyra e Kryeministrit-Ured Premiera-Office of the Prime Minister***

**KONCEPT DOKUMENT PËR THEMELIMIN E AGJENCISË PËR INTEGRIM EVROPIAN**

**Përgatitur nga ZYRA E KRYEMINISTRIT**

**Korrik, 2020**

Përmbajtja

[Përmbledhje e koncept dokumentit 3](#_Toc46660012)

[Hyrje 4](#_Toc46660013)

[Kapitulli 1: Përkufizimi i problemit 4](#_Toc46660014)

[Kapitulli 1.1: Hyrje në përkufizimin e problemit 4](#_Toc46660015)

[Kapitulli 1.2: Problemi kryesor, shkaku i tij, efektet dhe palët e interesuara 15](#_Toc46660016)

[Kapitulli 1.3: Metodologjia e re e zgjerimit 18](#_Toc46660017)

[Kapitulli 2: Objektivat 20](#_Toc46660018)

[Kapitulli 3: Opsionet 22](#_Toc46660019)

[Kapitulli 3.1: Vështrim krahasues i strukturave të vendeve të rajonit 22](#_Toc46660020)

[Kapitulli 3.2: Opsioni asnjë ndryshim 24](#_Toc46660021)

[Kapitulli 3.3: Opsioni për përmirësimin e zbatimit dhe ekzekutimit 24](#_Toc46660022)

[Kapitulli 3.4: Opsioni i tretë për themelimin e Agjencisë për Integrim Evropian 24](#_Toc46660023)

[Kapitulli 4: Identifikimi dhe vlerësimi i ndikimeve të ardhshme 26](#_Toc46660024)

[Kapitulli 4.1: Sfidat me mbledhjen e të dhënave 29](#_Toc46660025)

[Kapitulli 5: Komunikimi dhe konsultimi 29](#_Toc46660026)

[Kapitulli 6: Krahasimi i opsioneve 30](#_Toc46660027)

[Kapitulli 6.1: Planet e zbatimit për opsionet e ndryshme 31](#_Toc46660028)

[Kapitulli 6.2: Tabela e krahasimit me të tre opsionet 33](#_Toc46660029)

[Kapitulli 7: Konkluzionet dhe hapat e ardhshëm 35](#_Toc46660030)

[Kapitulli 7.1: Dispozitat për monitorimin dhe vlerësimin 36](#_Toc46660031)

[Shtojca 1: Formulari i vlerësimit për ndikimin ekonomik 37](#_Toc46660032)

[Shtojca 2: Formulari i vlerësimit për ndikimet shoqërore 40](#_Toc46660033)

[Shtojca 3: Formulari i vlerësimit për ndikimet mjedisore 44](#_Toc46660034)

[Shtojca 4: Formulari i vlerësimit për ndikimin e të drejtave themelore 47](#_Toc46660035)

# Përmbledhje e koncept dokumentit

|  |
| --- |
| **Informacionet e përgjithshme** |
| Titulli | Koncept Dokument për Themelimin e Agjencisë për Integrim Evropian |
| Ministria bartëse | Zyra e Kryeministrit |
| Personi kontaktues | Jeton Karaqica, 27 052 |
| PVPQ | Koncept Dokumenti bazohet në Vendimin e Qeverisë 01/09 të datës 01.07.2020 |
| Prioriteti strategjik | Avancimi i procesit të integrimit evropian, përmes zbatimit të MSA-së. |

|  |
| --- |
| **Vendimi** |
| Çështja kryesore | Adresë e paqartë institucionale e Qeverisë për integrim evropian |
| Përmbledhje e konsultimeve | Plotësohet pas konsultimit |
| Plotësohet pas konsultimit |
| Opsioni i propozuar | Themelimi i Agjencisë për Integrim Evropian përmes Ligjit të veçantë. |

|  |
| --- |
| **Ndikimet kryesore të pritshme** |
| Ndikimet buxhetore | Do të ketë kursime buxhetore |
| Ndikimet ekonomike | Ndikime jo të drejtpërdrejta  |
| Ndikimet shoqërore | Ndikim i drejtpërdrejtë në Qeverisje të mirë |
| Ndikimet mjedisore | Ndikime jo të drejtpërdrejta |
| Ndikimet ndër-sektoriale | Ndikime jo të drejtpërdrejta |
| Ngarkesat administrative për kompanitë | Nuk vlen |
| Testi i NVM-ve | Nuk vlen |

|  |
| --- |
| **Hapat e ardhshëm** |
| Afatshkurtër | Hartimi i projektligjit për Agjencinë për Integrim Evropian |
| Afatmesëm | Funksionalizimi i plotë i Agjencisë dhe harmonizimi i strukturave institucionale koordinuese të integrimit evropian |

# Hyrje

Tabela 1: Tabela me informacione të përgjithshme për koncept dokumentin

|  |  |
| --- | --- |
| Titulli  | Koncept Dokument për Themelimin e Agjencisë për Integrim Evropian |
| Ministria bartëse | Zyra e Kryeministrit |
| Personi kontaktues | Florim Canolli, 27 028 |
| PVPQ | Koncept Dokumenti bazohet në Vendimin e Qeverisë numër 01/09 të datës 01.07.2020 |
| Prioriteti strategjik | Avancimi i procesit të integrimit evropian, përmes zbatimit të MSA-së. |
| Grupi punues | Florim Canolli, Kryesues i Grupit Punues, ZKMValon Gashi, Zëvendës Kryesues, ZKMJeton Karaqica, Anëtar nga Departamenti për Kritere Ekonomike, ZKMArjeta Sahiti, Anëtare nga Sekretariati Koordinues i Qeverisë, ZKMNjomza Sejdullahu, Anëtare nga Zyra Ligjore, ZKMVera Rexhepi, Anëtare nga Zyra për Planifikim Strategjik, ZKMAzem Reqica, Anëtar nga Ministria e FinancaveLeonora Selmanaj, Anëtare nga Agjencia për Barazi Gjinore |
| Informata shtesë | / |

# Kapitulli 1: Përkufizimi i problemit

Kapitulli 1 i këtij Koncept Dokumenti përbëhet nga tre pjesë: 1) pjesa hyrëse; 2) pjesa ku trajtohet problemi kryesor në kuadër të fushëveprimit të këtij koncept dokumenti, dhe shkaqet, efektet, si dhe palët e përfshira, dhe 3) pjesa ku paraqitet metodologjia e re e zgjerimit e Bashkimit Evropian.

## Kapitulli 1.1: Hyrje në përkufizimin e problemit

Të gjitha vendet e Ballkanit Perëndimor, duke përfshirë Kosovën, janë bërë pjesë e procesit të Stabilizim-Asociimit me Bashkimin Evropian (BE), nga koha kur është lansuar në vitin 1999 dhe konkretizuar më tutje në Samitin e Selanikut, në vitin 2003.[[1]](#footnote-2) Ky proces shërben si korniza kryesore e marrëdhënieve në mes tyre dhe BE-së deri në anëtarësimin eventual. Procesi në fjalë ka marrë formë të detyrueshme përmes marrëveshjeve ndërkombëtare – Marrëveshjeve të Stabilizim-Asociimit (MSA) ndërmjet BE-së dhe secilit vend të veçantë aderues. MSA në mes të Kosovës dhe BE-së është nënshkruar me 27 tetor 2015 dhe ka hyrë në fuqi me 1 prill 2016.[[2]](#footnote-3)

Synimi i Republikës së Kosovës për anëtarësim në BE është paraqitur në Kushtetutën e saj[[3]](#footnote-4), gjegjësisht në preambulën e saj, ku shprehimisht theksohet synimi që ‘shteti i Kosovës të përfshihet në proceset integruese euro-atlantike’. Ky synim ka qenë dhe mbetet pjesë e programeve të të gjitha Qeverive të Kosovës, përfshirë në atë të Qeverisë aktuale.[[4]](#footnote-5)

Në këtë drejtim, që nga themelimi i institucioneve të pavarura të Kosovës, procesit të integrimit evropian i është dhënë një vëmendje e veçantë, duke themeluar strukturat për të koordinuar dhe zbatuar masat që kërkohen nga ky proces. Sa i përket institucionit kryesor ekzekutiv, edhe para shpalljes së pavarësisë, në fillim në kuadër të Zyrës së Kryeministrit (ZKM) ishte themeluar Zyra për Integrim Evropian, e cila në maj 2006 ishte avancuar në Agjencinë për Integrim Evropian (AIE), si agjenci me rol koordinues të procesit të stabilizim-asociimit. Në tetor të vitit 2008 AIE-së i është shtuar kompetenca e koordinimit të donatorëve dhe emri i saj ka ndryshuar në Agjencinë për Koordinimin e Zhvillimit dhe Integrim Evropian. Në këtë mënyrë, Agjencia ka vepruar deri në vitin 2010. Marrë parasysh dinamikën e procesit të integrimit evropian (përfshirë procesin e liberalizimit të vizave), në prill 2010 u themelua Ministria e Integrimit Evropian (MIE).

Për 10 vite me radhë MIE kishte rolin e koordinimit të procesit të integrimit evropian. Më konkretisht, ajo kishte kompetenca në dy drejtime:

1. Koordinimin e procesit të integrimit evropian, në nivel të udhëheqjes politike, në emër të Qeverisë, strukturave institucionale, si dhe politikave, legjislacionit të brendshëm dhe tërë sistemit të brendshëm institucional që ndërlidhet me këtë proces, dhe
2. Koordinimin e asistencës zhvillimore, nga BE dhe donatorët e tjerë.

Sipas Rregulloreve të brendshme për organizimin e MIE-së të miratuara nga Qeveria, në vitin 2012[[5]](#footnote-6) dhe 2013[[6]](#footnote-7), MIE ka gjithsej 77 pozita të buxhetuara, prej të cilave aktualisht 68 janë të plotësuara me staf. MIE përbëhet nga Ministri dhe kabineti i tij, Sekretari i Përgjithshëm dhe Departamentet në vijim:

1. Departamenti për Koordinimin e Procesit të Stabilizim-Asociimit (DKPSA);
2. Departamenti i Kritereve Politike (DKP);
3. Departamenti i Kritereve Ekonomike dhe Tregut të Brendshëm (DKETB);
4. Departamenti i Politikave Sektoriale (DPS);
5. Departamenti i Asistencës Zhvillimore (DAZH);
6. Departamenti i të Drejtës së BE-së (DDBE), dhe
7. Departamenti i Financave dhe Shërbimeve të Përgjithshme (DFSHP).

Përveç këtyre departamenteve, në kuadër të Zyrës së Sekretarit të Përgjithshëm gjithashtu funksionojnë tri divizione: Divizioni i Komunikimit dhe Informimit, Divizioni i Prokurimit dhe Divizioni i Auditimit të Brendshëm.

Me një Rregullore tjetër[[7]](#footnote-8) është paraparë ndryshimi i mëtejshëm i strukturës së MIE-së, por kjo Rregullore nuk është zbatuar, ngase pozitat e parapara me atë rregullore nuk janë buxhetuar sipas Ligjit për Buxhetin. Rrjedhimisht, alokimi i pozitave aktuale nuk është i bazuar në këtë Rregullore.

Përveç përmes strukturës së brendshme të saj, MIE ushtron funksionin e saj udhëheqës dhe koordinues të procesit të integrimit evropian edhe përmes strukturave koordinuese ndër-institucionale për integrim evropian, të themeluara me instrumente të detyrueshme ligjore, në të cilat ka rol udhëheqës dhe koordinues dhe siguron funksionimin e duhur dhe të rregullt të tyre. Këto struktura funksionojnë në dy nivele: politik dhe të politikave. Konkretisht, niveli politik dhe teknik nga MIE shërbejnë në cilësinë e kryesuesve, bashkë kryesuesve dhe anëtarëve. Në këto kategori të strukturave institucionale koordinuese përshihen:

1. Strukturat e Stabilizim-Asociimit BE – Kosovë, të themeluara nga MSA (Tabela 2);
2. Strukturat koordinuese të Qeverisë për integrim evropian (Tabela 3);
3. Strukturat koordinuese të Qeverisë për Donatorët e Jashtëm (Tabelat 4, 5 dhe 6), dhe
4. Strukturat lidhur me përkthimin e *acquis* (Tabela 7).

Ato pra janë të paraqitura në tabelat e mëposhtme.

Tabela 2: Strukturat e Stabilizim-Asociimit BE – Kosovë

|  |  |  |
| --- | --- | --- |
| **Strukturat** | **BE** | **Kosova** |
| **Kryesimi** | **Sekretariati** | **Kryesimi** | **Sekretariati** |
| Këshilli | Përfaqësuesi i Lartë për Politikë të Jashtme / Zëvendëspresidenti i KE-së  | Shërbimi Evropian për Veprim të Jashtëm  | Ministri i Punëve të Jashtme | Ambasada e Kosovës në Bruksel, Shërbimi i Jashtëm, MPJ |
| Komiteti | Drejtori i Përgjithshëm për Zgjerim, DP NEAR, KE | Njësia për Kosovën, DP NEAR, KE | Sekretari i Përgjithshëm i MIE-së (Kryesues) Sekretari i Përgjithshëm i MPJD-së (Zëvendës-kryesues) | Departamenti për Koordinimin e Procesit të Stabilizim-Asociimit, MIE  |
| Nënkomiteti për Tregti, Industri, Dogana dhe Tatime | Shefi i Njësisë për Kosovën, DP NEAR, KE | Njësia për Kosovën, DP NEAR, KE | Sekretari i Përgjithshëm i MIE-së | Departamenti i Kritereve Ekonomike dhe Tregut të Brendshëm, MIE |
| Nënkomiteti për Bujqësi dhe Peshkatari  | Shefi i Njësisë për Kosovën, DP NEAR, KE | Njësia për Kosovën, DP NEAR, KE | Sekretari i Përgjithshëm i MIE-së | Departamenti i Politikave Sektoriale, MIE |
| Nënkomiteti për Tregun e Brendshëm dhe Konkurrencën  | Shefi i Njësisë për Kosovën, DP NEAR, KE | Njësia për Kosovën, DP NEAR, KE | Sekretari i Përgjithshëm i MIE-së | Departamenti i Kritereve Ekonomike dhe Tregut të Brendshëm, MIE |
| Nënkomiteti për Çështje Ekonomike e Financiare dhe Statistika  | Shefi i Njësisë për Kosovën, DP NEAR, KE | Njësia për Kosovën, DP NEAR, KE | Sekretari i Përgjithshëm i MIE-së | Departamenti i Kritereve Ekonomike dhe Tregut të Brendshëm, MIE |
| Nënkomiteti për Drejtësi, Liri dhe Siguri | Shefi i Njësisë për Kosovën, DP NEAR, KE | Njësia për Kosovën, DP NEAR, KE | Sekretari i Përgjithshëm i MIE-së | Departamenti i Kritereve Politike, MIE |
| Nënkomiteti për Inovacion, Shoqëri të Informacionit dhe Politika Sociale | Shefi i Njësisë për Kosovën, DP NEAR, KE | Njësia për Kosovën, DP NEAR, KE | Sekretari i Përgjithshëm i MIE-së | Departamenti i Kritereve Ekonomike dhe Tregut të Brendshëm, MIE |
| Nënkomiteti për Transport, Mjedis, Energji dhe Zhvillim Rajonal  | Shefi i Njësisë për Kosovën, DP NEAR, KE | Njësia për Kosovën, DP NEAR, KE | Sekretari i Përgjithshëm i MIE-së | Departamenti i Politikave Sektoriale, MIE |
| Grupi i Veçantë i SA për RAP  | Shefi i Njësisë për Kosovën, DP NEAR, KE | Njësia për Kosovën, DP NEAR, KE | Sekretari i Përgjithshëm i MAP-it | Departamenti për Integrim Evropian dhe Reformën e Administratës Publike, MAP |
| Grupi i Veçantë i SA për Normalizim | Shefi i Njësisë për Kosovën, DP NEAR, KE | Njësia për Kosovën, DP NEAR, KE | Kabineti i Kryeministrit, ZKM  | Kabineti i Kryeministrit, ZKM |

Tabela 3: Strukturat koordinuese të Qeverisë për integrim evropian

|  |  |  |  |
| --- | --- | --- | --- |
| **Strukturat** | **Kryesuesi** | **Zëvendës-kryesuesi**  | **Sekretariati** |
| Këshilli Ministror për Integrim Evropian (KMIE) | Kryeministri  | Ministri i Integrimit Evropian | Departamenti për Koordinimin e Procesit të Stabilizim-Asociimit (DKPSA), MIE |
| Komiteti Punues për Integrim Evropian (KPIE) | Ministri i Integrimit Evropian | Sekretari i Përgjithshëm i MIE-së | DKPSA, MIE |
| Komisioni Ekzekutiv për Integrim Evropian (KEIE) *për Tregti, Industri, Dogana dhe Tatime* | Sekretari i Përgjithshëm i MTI-së  | Sekretari i Përgjithshëm i MIE-së | Departamenti për Integrim Evropian dhe Koordinim të Politikave (DIEKP), MTI |
| Komisioni Ekzekutiv për Integrim Evropian (KEIE) *për Bujqësi dhe Peshkatari*  | Sekretari i Përgjithshëm i MBPZhR-së | Sekretari i Përgjithshëm i MIE-së | DIEKP, MBPZhR |
| Komisioni Ekzekutiv për Integrim Evropian (KEIE) *për Tregun e Brendshëm dhe Konkurrencën*  | Sekretari i Përgjithshëm i MTI-së | Sekretari i Përgjithshëm i MIE-së | DIEKP, MTI |
| Komisioni Ekzekutiv për Integrim Evropian (KEIE) *për Çështje Ekonomike e Financiare dhe Statistika*  | Sekretari i Përgjithshëm i MF-së | Sekretari i Përgjithshëm i MIE-së | DIEKP, MF |
| Komisioni Ekzekutiv për Integrim Evropian (KEIE) *për Qeverisje* | Sekretari i Përgjithshëm i MD-së | Sekretari i Përgjithshëm i MIE-së | DIEKP, MD |
| Komisioni Ekzekutiv për Integrim Evropian (KEIE) *për Inovacion, Shoqëri të Informacionit dhe Politika Sociale* | Sekretari i Përgjithshëm i MPMS-së | Sekretari i Përgjithshëm i MIE-së | DIEKP, MPMS |
| Komisioni Ekzekutiv për Integrim Evropian (KEIE) *për Transport, Mjedis, Energji dhe Zhvillim Rajonal*  | Sekretari i Përgjithshëm i MI-së | Sekretari i Përgjithshëm i MIE-së | DIEKP, MI |

Tabela 4: Strukturat koordinuese të Qeverisë për donatorët e jashtëm- strukturat e nivelit të nartë

|  |  |  |  |
| --- | --- | --- | --- |
| **Strukturat** | **Kryesimi**  | **Anëtarësia** | **Sekretariati** |
| Forumi i Nivelit të Lartë  | Kryeministri | Zëvendëskryeministrat, ministrat, institucionet e pavarura dhe ambasadorët e vendeve donatore ose udhëheqësit e agjencive që përfaqësojnë donatorët e jashtëm që veprojnë në Republikën e Kosovës. | DAZH, MIE |
| Komisioni për Planifikim Strategjik | Kryeministri | Zëvendëskryeministri i Parë, Ministri i Financave, Kryesuesi i GDPS-së | ZPS, ZKM |
| Koordinatori Kombëtar për IPA | Sekretari i Përgjithshëm i MIE-së |  | DAZH, MIE |

Tabela 5: Strukturat koordinuese të Qeverisë për donatorët e jashtëm: strukturat sektoriale

|  |  |  |  |
| --- | --- | --- | --- |
| **Grupi punues sektorial** | **Kryesimi** | **Grupet punuese nën-sektoriale** | **Kryesimi** |
| Qeverisja | Sekretari i Përgjithshëm (SP) i ZKM-së / SP i MIE-së | Reforma e administratës publike  | DIEKP, MPB |
| Menaxhimi i financave publike | DIEKP, MF |
| Sundimi i ligjit | SP i MD-së / SP i MIE-së | Drejtësia  | DIEKP, MD |
| Punët e brendshme | DIEKP, MPB |
| Të drejtat e njeriut dhe komuniteteve | Zyra për Qeverisje të Mirë, ZKM |
| Bujqësia dhe zhvillimi rural | SP i MBPZHR-së / SP i MIE-së | Bujqësia dhe zhvillimi rural | DIEKP, MBPZHR |
| Pylltaria dhe peshkataria |
| Siguria e ushqimit | AUV |
| Infrastruktura | SP i MZHE-së / SP i MIE-së | Energjia  | DIEKP, MZHE |
| Teknologjia e informimit dhe komunikimit  |
| Transporti hekurudhor | DIEKP, MI |
|  Transporti rrugor |
| Aviacion civil | DIEKP, MI |
| Mjedisi dhe ndryshimet klimatike  | DIEKP, MMPH |
| Planifikimi hapësinor, banimi dhe ndërtimi  |
| Ekonomia, tregtia dhe industria | SP i MTI-së / SP i MIE-së | Tregu i brendshëm, doganat dhe konkurrenca | DIEKP, MTI |
| Politikat industriale |
| Zhvillimi i ndërmarrjeve të vogla dhe të mesme, promovimi i investimeve, eksportit dhe turizmit |
| Kapitali njerëzor | SP i MPMS-së / SP i MIE-së | Arsimi, aftësitë profesionale dhe trajnimet | DIEKP, MASHT |
| Arsimi i lartë dhe hulumtimi |
| Arsimi para-universitar  |
| Punësimi dhe tregjet e punës | DIEKP, MPMS |
| Përfshirja sociale, ulja e varfërisë dhe mundësitë e barabarta  |
| Kultura dhe trashëgimia kulturore  | DIEKP, MKRS |
| Sporti  |
| Rinia  |
| Shëndeti publik | DIEKP, MSH |

*Tabela 6: Struktura ndihmëse e Komisionit për Planifikim Strategjik*

|  |  |  |  |
| --- | --- | --- | --- |
| **Strukturat** |  **Kryesimi** | **Anëtarësia**  | **Sekretariati** |
| Grupi Drejtues për Planifikim Strategjik | Drejtori i Zyrës për Planifikim Strategjik (ZPS) | Nga ZKM: Drejtori i SKQ-së, Drejtori i ZL-së, Drejtori i DKPSA, Drejtori i DAZHNga MF: Drejtori i Buxhetit, Drejtori i DPEP dhe BF, Drejtori i ThesaritNga MPB: Drejtori i DRAP dhe IE  | ZPS |

Tabela 7: Strukturat lidhur me përkthimin e acquis

|  |  |
| --- | --- |
| Komisioni Qeveritar për Rishikimin e akteve të përkthyera të *acquis* | Së paku tre anëtarë: 1 ekspert profesional i fushës, 1 ekspert gjuhësor dhe 1 ekspert ligjor nga MIE. |
| Komisioni Teknik i përbashkët me Qeverinë e Shqipërisë për Koordinimin e Përkthimit të *acquis* në gjuhën shqipe | Anëtarët: nga Qeveria e Kosovës (MIE) dhe Qeveria e Shqipërisë. |

Siҫ shihet nga tabelat më lartë, të gjitha Ministritë e linjës janë të përfaqësuara në këto struktura, dhe MIE bën koordinimin e procesit dhe strukturave kryesisht përmes DIEKP-ve të tyre.

Në vijim, në tabelën 6, janë paraqitur dokumentet përkatëse të politikave, ligjet dhe aktet nënligjore që lidhen me fushën e këtij Koncept Dokumenti.

Tabela 8: Dokumentet përkatëse të politikave, ligjet dhe aktet nënligjore

|  |  |  |  |
| --- | --- | --- | --- |
| **Dokument i politikave, ligj ose akti nën-ligjor** | **Lidhja me politikën apo dokumentin planifikues përmes internetit ose me aktet ligjore në Gazetën Zyrtare** | **Institucioni(-et) shtetëror (e) përgjegjës(e) për zbatim** | **Roli dhe detyrat e Institucionit(-eve)** |
| Marrëveshja e Stabilizim Asociimit  | <https://gzk.rks-gov.net/actdetail.aspx?actid=11239>  | Institucionet e Republikës së Kosovës | Zbatimi i detyrimeve kontraktuale nga MSA |
| Programi Qeverisës 2020-2023 | [https://kryeministri-ks.net/ëp-content/uploads/2020/06/Programi-Qeverises-2020-2023-final-05062020.pdf](https://kryeministri-ks.net/wp-content/uploads/2020/06/Programi-Qeverises-2020-2023-final-05062020.pdf) | Qeveria e Republikës së Kosovës | Detyrimi i Qeverisë për avancimin e procesit të integrimit evropian, përmes zbatimit të MSA-së |
| Rregullorja nr. 32/2012 për Organizimin e Brendshëm dhe Sistematizimin e vendeve të punës në Ministrinë e Integrimit Evropian | <https://gzk.rks-gov.net/ActDetail.aspx?ActID=10311>  | Ministria e Integrimit Evropian | Organizimi i brendshëm sipas rregullores |
| Rregullorja QRK - nr.27/2013 për ndryshimin dhe plotësimin e Rregullores Nr. 32/2012 për Organizimin e Brendshëm dhe Sistematizimin e vendeve të punës në Ministrinë e Integrimit Evropian | <https://gzk.rks-gov.net/ActDetail.aspx?ActID=10311>  | Ministria e Integrimit Evropian | Organizimi i brendshëm sipas rregullores |
| Rregullore (QRK) - nr. 08/2019 për ndryshimin dhe plotësimin e Rregullores (QRK) - nr. 32/2012 për organizimin e brendshëm dhe sistematizimin e vendeve të punës në ministrinë e integrimit evropian, të ndryshuar dhe plotësuar me Rregulloren (QRK) - nr. 27/2013 | <https://gzk.rks-gov.net/ActDetail.aspx?ActID=20078>  | Ministria e Integrimit Evropian | Organizimi i brendshëm sipas rregullores |
| Rregullore (QRK) - nr. 13/2016 për funksionimin dhe përfaqësimin e institucioneve të Qeverisë së Republikës të Kosovës në strukturat e Stabilizim-Asociimit | <https://gzk.rks-gov.net/ActDocumentDetail.aspx>[?ActID=15063](https://gzk.rks-gov.net/ActDocumentDetail.aspx)  | Qeveria e Republikës së Kosovës | Funksionimi, përfaqësimi, detyrat dhe përgjegjësitë e Qeverisë së Republikës të Kosovës në kuadër të strukturave tëStabilizim-Asociimit të krijuara me MSA.  |
| Rregullore (qrk) - nr. 09/2015 për Koordinimin e Asistencës së Donatorëve të Jashtëmnë Republikën e Kosovës | <https://gzk.rks-gov.net/ActDetail.aspx?ActID=18993>  | Qeveria e Republikës së Kosovës, Institucionet e Pavarura – Niveli politik dhe ai teknik (Sekretarët e Përgjithshëm, DAZH, DIEKP-të dhe departamente tjera).  | Detyrime specifike për koordinimin e donatorëve, për Forumin e Nivelit të Lartë, Grupet Punuese Sektoriale dhe Grupet Punuese Nën-Sektoriale. |
| Rregullore nr. 01/2011 për Departamentet për Integrim Evropian dhe Koordinim të Politikave në kuadër të Ministrive | [https://gzk.rks-gov.net/ActDetail.aspx?](https://gzk.rks-gov.net/ActDetail.aspx?ActID=10532&langid=1)[ActID=10532&langid=1](https://gzk.rks-gov.net/ActDetail.aspx?ActID=10532&langid=1) | DIEKP-të e Ministrive të linjës | Koordinimi i procesit të IE dhe të planifikimit strategjik dhe zhvillimit të politikave, si dhe asistencës së jashtme. Ndihma në procesin e hartimit dhe përmirësimit të politikave dhe propozimeve, zhvillimin e kapaciteteve dhe përmirësimin e procesit të konsultimeve me palët e interesuara dhe publikun. |
| Rregullore nr.13/2013 për Shërbimin Ligjor Qeveritar | <https://gzk.rks-gov.net/ActDetail.aspx?ActID=10229>  | Qeveria e Republikës së Kosovës | Detyrimi specifik për MIE-në për të vlerësuar përputhshmërinë e projekt-akteve normative me *acquis*. |
| Udhëzim Administrativ nr. 03/2013 për Standardet e Hartimit të Akteve Normative | <https://gzk.rks-gov.net/ActDetail.aspx?ActID=8696>  | Qeveria e Republikës së Kosovës dhe Institucionet e Pavarura | Detyrimi specifik për MIE-në është për monitoruar dhe zbatuar standardet e përafrimit me *acquis* të BE-së. |
| Rregullore (QRK) - nr. 06/2020 për Fushat e Përgjegjësisë Administrative të Zyrës së Kryeministrit dhe Ministrive | <https://gzk.rks-gov.net/ActDetail.aspx?ActID=28172>  | Qeveria e Republikës së Kosovës | Kompetencat specifike për ZKM-në në procesin e integrimit evropian. |

Përveç këtyre të paraqitura në tabelën 6, dy dokumentet kryesore planifikuese në procesin e integrimit evropian janë: 1. Programi Kombëtar për Zbatimin e MSA-së (PKZMSA) dhe Agjenda për Reforma Evropiane (ERA).

PKZMSA është dokument kryesor nacional i politikave për anëtarësim në BE. Si i tillë, ai vendos një kornizë gjithëpërfshirëse afatmesme të të gjitha reformave të nevojshme për përmbushjen e detyrimeve që dalin nga MSA, respektivisht masat dhe prioritetet për përafrimin gradual të legjislacionit vendor me *acquis*, përmes transpozimit të kësaj të fundit në të, si dhe për zbatimin e legjislacionit të përafruar. Përveç kësaj, PKZMSA reflekton masa dhe prioritetet që rrjedhin nga mekanizmat politik dhe të politikave të marrëdhënieve Kosovë – BE, përkatësisht agjendën politike dhe të politikave të dalë nga Dialogu i Procesit të Stabilizim-Asociimit dhe të gjeturat e Raportit të KE-së për Kosovën. PKZMSA do të mbetet dokumenti kryesor strategjik nacional për planifikimin, zbatimin dhe monitorimin e zbatimit të të gjitha reformave të nevojshme për zbatimin e MSA-së dhe në fazat e mëtejshme të anëtarësimit në BE.

ERA ka për qëllim përcaktimin e prioriteteve për përmbushjen e detyrimeve të Marrëveshjes së Stabilizim Asociimit. Objektiv parësor i ERA është prioritizimi i fushave në kuadër të MSA-së dhe zbatimi i aktiviteteve konkrete për përmbushjen e tyre. Si e tillë, ERA bazohet në prioritetin kyç të Qeverisë së Republikës së Kosovës – integrimin në BE. ERA gjithashtu është në përputhje me Programin e Qeverisë, PKZMSA-në dhe Programin e Reformave Ekonomike.

Në Qeverinë e re të Kosovës, të votuar nga Kuvendi i Kosovës me 3 Qershor 2020, MIE nuk është përfshirë në përbërjen e saj si Ministri e veçantë, duke krijuar një gjendje të re sa i përket strukturave të procesit të integrimit evropian, që kërkon trajtim dhe vëmendje të veçantë nga Qeveria. Qëllimi i këtij Koncept Dokumenti pra është t’i analizoj këto struktura dhe ofroj opsionet për të adresuar gjendjen e krijuar.

## Kapitulli 1.2: Problemi kryesor, shkaku i tij, efektet dhe palët e interesuara

Në pjesën e mësipërme është diskutuar, pra, hyrja në përkufizimin e problemit, ku është paraqitur historiku, kompetencat dhe struktura e deritashme e MIE-së dhe ato ndër-institucionale për procesin e integrimit evropian. Në këtë pjesë shtjellohet problemi kryesor, ajo që e ka krijuar gjendjen e re të cekur si më lartë dhe efektet e saj.

***Shkaku i problemit***

Qeveria aktuale e zgjedhur nga Kuvendi i Kosovës më 3 qershor 2020 përbëhet nga 16 ministri. Në përbërjen e Qeverisë pra nuk është përfshirë MIE, e cila sipas marrëveshjes së koalicionit qeverisës ka pushuar të ekzistojë si Ministri e veçantë. Ky vendim, pra, e ka krijuar gjendjen e re në strukturat e integrimit evropian.

Në Rregulloren për Fushat e Përgjegjësisë Administrative të Zyrës së Kryeministrit dhe Ministrive[[8]](#footnote-9), roli koordinues dhe monitorues në procesin e integrimit evropian i është transferuar Zyrës së Kryeministrit.[[9]](#footnote-10) Me vendimin pasues të Qeverisë[[10]](#footnote-11), strukturat organizative të tanimë ish-Ministrisë së Integrimit Evropian, janë zhvendosur përkohësisht në kuadër të Zyrës së Kryeministrit. Sekretari i Përgjithshëm i ZKM-së është përcaktuar sipas vendimit të mbikëqyr funksionimin administrativ të këtyre strukturave. Tutje, Sekretari i Përgjithshëm i ka deleguar Drejtorit të DAZH kompetencat e tij, lidhur me mbikëqyrjen e funksionimit administrativ të strukturave organizative të ish MIE-së.

Sipas Vendimit të Qeverisë, është theksuar gjithashtu se MIE si organizatë aktuale buxhetore sipas Ligjit për Buxhetin, do të vazhdojë t’i përmbushë obligimet financiare, deri në rishikimin e buxhetit. Me këtë vendim është iniciuar edhe hartimi i këtij Koncept Dokumenti.

***Problemi kryesor***

Pra, duke marrë parasysh vendimet cekura më lart, në strukturat e Qeverisë lidhur me integrimin evropian është krijuar një gjendje e re, e përkohshme, që ka lënë zbrazësi në përgjegjësitë institucionale të Republikës së Kosovës për integrim në Bashkimin Evropian. Kjo kërkon intervenim të mëtutjeshëm, në bazë të opsioneve të shqyrtuara në këtë Koncept-Dokument.

***Efektet e problemit***

Si rezultat i zbrazësisë institucionale të specifikuar më sipër, gjatë tranzicionit priten vonesa në përmbushjen e detyrimeve të Kosovës në procesin e integrimit evropian. Kjo për arsyen se, meqë MIE ka pushuar së ekzistuari, është i paqartë përfaqësimi i autoriteteve nga kjo ish-Ministri në strukturat e ndryshme të integrimit evropian dhe në instanca të tjera, ku parashihet kryesimi, bashkë-kryesimi ose pjesëmarrja e Ministrit, Sekretarit të Përgjithshëm apo edhe nga niveli teknik i departamenteve që kanë shërbyer në kuadër të MIE-së. Kjo zbrazësi vihet re më së shumti në nivelin politik, në mungesë të Ministrit për Integrim Evropian.

Në këto kushte, funksioni koordinues në këtë proces është më i zbehtë dhe aktualisht pa bazë të mirëfilltë ligjore, për të përmbushur mandatin që i kërkohet një institucioni të tillë në raport me kërkesat e procesit të integrimit evropian, në fazën ku gjendet Kosova – atë në prag të fundit të fazës së parë të zbatimit të MSA-së. Një paqartësi e tillë medoemos do të shkaktojë ngecje në procesin e integrimit evropian. Vështirësi do të ketë edhe në koordinimin me Komisionin Evropian, dhe donatorët e tjerë, për zbatimin e MSA-së dhe reformave të synuara, që më tutje rezulton në ndikim ekonomik, shoqëror, mjedisor, të drejtat e njeriut dhe të tjera.

Bazuar në shpjegimet më lartë, Tabela 9 paraqet pemën e problemit, shkakun dhe efektet e tij.

Tabela 9: Pema e problemit, që paraqet problemin kryesor, shkaqet e tij dhe efektet

|  |  |
| --- | --- |
| **Efektet** | Ngecje në procesin e integrimit evropian |
|  |
| **Problemi kryesor** | Adresë e paqartë institucionale e Qeverisë për integrim evropian |
|  |  |
| **Shkaku** | Vendimi i koalicionit qeverisës për mospërfshirjen e MIE-së në përbërjen e Qeverisë së re |
|  |

Problemi lidhur me strukturat e përkohshme ndërlidhet edhe me institucione dhe palë të tjera jashtë ZKM-së. Tabela 10 liston palët e interesuara të identifikuara. Ajo gjithashtu tregon nëse ato janë prekur nga shkaqet, efektet ose të dyja. Përveç kësaj, kolona e fundit përmbledh mënyrën se si ato janë të prekura. Kapitulli 5 i këtij Koncept Dokumenti jep informacionin se si janë konsultuar këto palë të interesuara.

Tabela 10: Pasqyrë e palëve të interesuara bazuar në përkufizimin e problemit

|  |  |  |  |
| --- | --- | --- | --- |
| **Palët e interesuara** | **Shkaku/-qet me të cilat lidhen palët** | **Efekti/-et me të cilat lidhen palët** | **Mënyra me të cilën pala është e lidhur me këtë shkak/-qet apo efektin/-et** |
| Ministritë e linjës dhe institucionet e pavarura |  | Ngecje në procesin e integrimit evropian  | Ministritë e linjës dhe institucionet e pavarura e kanë rolin e tyre në zbatimin e MSA-së në sektorët në kuadër të fushëveprimit të tyre, dhe ndërmarrjes së hapave tjera në proces. Megjithatë, ato udhëhiqen në këtë proces, në nivelin politik dhe teknik, nga MIE si institucion koordinues, përfshirë përmes strukturave koordinuese në këtë proces, që menaxhohen nga ajo. Në mungesë të saj, dhe rrjedhimisht edhe të rregullsisë së funksionimit të strukturave koordinuese ndërinstitucionale për integrim evropian dhe koordinim të donatorëve, institucionet e linjës nuk arrijnë të zbatojnë me kohë dhe në mënyrë të duhur detyrimet që Kosova ka marrë përsipër përmes MSA-së.  |
| Kuvendi i Kosovës | Vendimi i koalicionit qeverisës për mospërfshirjen e MIE-së në përbërjen e Qeverisë së re | Ngecje në procesin e integrimit evropian | Kuvendi i Kosovës e ka rolin e tij të veçantë në procesin e integrimit evropian. Puna e Kuvendit varet kryesisht nga aktiviteti i Qeverisë në këtë drejtim. Strukturat e përkohshme dhe kompetencat e paqarta në kuadër të Qeverisë, pengojnë gjithashtu Kuvendin të zbatoj rolin e tij, që rezulton ne ngecjen e reformave dhe të procesit të integrimit.  |
| Komisioni Evropian |  | Ngecje në procesin e integrimit evropian | Komisioni Evropian është partneri kryesor i jashtëm i Qeverisë në procesin e integrimit. Me paqartësitë e elaboruara në përkufizimin e problemit, zbatimi i rolit të Komisionit do të jetë gjithashtu më i vështirë. |
| Organizatat ndërkombëtare dhe Qeveritë e shteteve donatore |  | Ngecje në procesin e integrimit evropian | Procesi i integrimit evropian ndihmohet nga donatorë të ndryshëm, qoftë ato në rolin e organizatave ndërkombëtare apo qeverive. Paqartësia në kuadër të Qeverisë pengon punën e donatorëve dhe kontributin e tyre në proces. |
| Organizatat e Shoqërisë Civile |  | Ngecje në procesin e integrimit evropian | Organizatat e Shoqërisë Civile në Kosovë janë një ndër partnerët kryesor të brendshëm të Qeverisë në proces te integrimit. Ato bashkëpunojnë me Qeverinë në zbatim të reformave, por edhe e mbajnë atë llogaridhënëse. Strukturat e paqarta pengojnë gjithashtu punën e tyre, që rezulton në ngecje të përgjithshme të procesit, siç është shpjeguar më lartë. |

## Kapitulli 1.3: Metodologjia e re e zgjerimit

Pas paraqitjes së pjesës hyrëse dhe asaj thelbësore të problemit kryesor të trajtuar në këtë Koncept Dokument, në vijim do të shpjegohet metodologjia e re e zgjerimit e Bashkimit Evropian, si dokument kyç që ndikon këtë politikë.

Metodologjia e re e zgjerimit bazohet në propozimin francez të shkurtit 2020, i cili pastaj u reflektua në Komunikatën e Komisionit Evropian drejtuar Parlamentit dhe Këshillit ‘Përmirësimi i procesit të antarësimit – perspektiva e besueshme e BE-së për Ballkanin Perëndimor’.[[11]](#footnote-12) Metodologjia u miratua në Këshill në mars 2020 dhe përbën bazën e negociatave për anëtarësim, me Shqipërinë dhe Maqedoninë e Veriut, kurse më vonë edhe me Bosnjën e Hercegovinën dhe Kosovën.

Metodologjia e re synon ta bëj procesin e zgjerimit më të besueshëm, me drejtim më të fortë politik, më dinamik dhe më të parashikueshëm.

Në mënyrë që procesi i anëtarësimit të fitoj përsëri kredibilitet në të dy anët dhe ofroj potencialin e tij të plotë, sipas metodologjisë, ai duhet të bazohet në besim solid, të ndërsjellë dhe angazhime të qarta nga të dy anët. Element kyç i kredibilitetit është përgatitja dhe shfrytëzimi i kapaciteteve institucionale për menaxhimin e procesit, mirëpo edhe të planifikimit dhe zbatimit të detyrimeve që dalin nga negociatat.

Sa i përket drejtimit më të fortë politik, metodologjia e re vë theksin se të dy palët duhet të tregojnë më shumë lidership dhe zbatojnë premtimet e tyre publike, duke u kyçur më substancialisht në çështjet problematike. Parashihen mundësi të reja për takime të nivelit të lartë politik dhe dialogut të politikave, përmes samiteve të rregullta dhe takimeve ministrore të intensifikuara. E rëndësisë së veçantë në këtë drejtim do të jetë edhe që të gjitha strukturat e parapara në kuadër të MSA do të fokusohen më shumë në çështjet kryesore të politikave dhe reformave.

Në anën tjetër, procesi do të provohet të bëhet më dinamik përmes përshpejtimit të negociatave dhe grupimit të kapitujve të *acquis* (shih Tabelën 9 mëposhtë). Për dallim nga më parë, tanimë mund të hapen dhe negociohen deri ne 8 kapituj përnjëherë.

Elementi i fundit i metodologjisë së re është parashikueshmëria, gjegjësisht qartësimi i asaj që BE pret nga vendet që synojnë anëtarësimin, në faza të ndryshme të procesit. Kjo nënkupton mundësinë e kthyeshmërisë, që konsiston në kushtëzim pozitiv dhe negativ. Në secilën fazë të negociatave, BE mund të shpërblejë vendet që tregojnë zbatim të mirëfilltë të reformave të kërkuara, por edhe t’i ndëshkojë ato në rast së reformat stagnojnë apo ka kthim mbrapa.

*Tabela 11: Ndarja e kapitujve në grupe*

|  |  |
| --- | --- |
| 1. **Themelet (fundamentals)**
 | 23 - Gjyqësori dhe të drejtat themelore 24 - Drejtësia, Liria dhe SiguriaKriteret ekonomike Funksionimi i institucioneve demokratike Reforma e administratës publike 5 - Prokurimi publik 18 - Statistikat 32 - Kontrolli financiar |
| 1. **Tregu i brendshëm**
 | 1 - Lëvizja e lirë e mallrave 2 - Liria e lëvizjes për punëtorët 3 - E drejta e vendosjes dhe liria për të ofruar shërbime 4 - Lëvizja e lirë e kapitalit 6 - E Drejta e Ndërmarrjeve 7 – Pronësia intelektuale 8 - Politika e konkurrencës 9 - Shërbime financiare 28 - Mbrojtja e konsumatorit dhe e shëndetit |
| 1. **Konkurrenca dhe rritja gjithëprfshirëse**
 | 10 - Shoqëria e informacionit dhe media16 - Taksat17 - Politika ekonomike dhe monetare19 - Politika sociale dhe punësimi20 - Ndërmarrja dhe politika industriale25 - Shkenca dhe hulumtimi26 – Arsimi dhe kultura29 - Unioni Doganor |
| 1. **Agjenda e gjelbërt dhe konektivitetit**
 | 14 - Politika e transportit15 - Energjia21 - Rrjetet trans-evropiane27 - Mjedisi dhe ndryshimi i klimës |
| 1. **Burimet, bujqësia dhe kohezioni**
 | 11 - Bujqësia dhe zhvillimi rural12 - Siguria e ushqimit, politika veterinare dhe fitosanitare13 - Peshkimi22 - Politika rajonale dhe koordinimi i instrumenteve strukturorë33 - Dispozitat financiare dhe buxhetore |
| 1. **Marrëdhëniet e jashtme**
 | 30 - Marrëdhëniet e jashtme31 - Politika e jashtme, siguria dhe mbrojtja |

Ndryshimi i metodologjisë së zgjerimit, medoemos ka ndikimin e saj në strukturat e Kosovës. Ajo çfarë është e qartë nga metodologjia e re, është se strukturat e nivelit politik dhe ato teknik të Kosovës duhet të jenë të përgatitura në mënyrë substanciale dhe ofrojnë vullnetin e tyre maksimal në procesin e integrimit.

# Kapitulli 2: Objektivat

Ky Koncept Dokument hartohet në kohën e një momenti të rëndësishëm në procesin e integrimit evropian. Meqë, metodologjia e re e zgjerimit e BE-së është formalizuar, Kosova nevojitet të ketë struktura të qarta institucionale në proces të integrimit, që mundësojnë aplikimin sa më të shpejtë nga Qeveria e Kosovës për anëtarësim në BE. Koha është për frymë të re dhe dinamikë në proces.

Është e rëndësisë së veçantë të theksohet gjithashtu, se Kosova po hyn në vitin e pestë të zbatimit të MSA-së, kur edhe vlerësimi afatmesëm i zbatimit të saj do të bëhet.[[12]](#footnote-13) Përveç kësaj planifikimi për Instrumentin e Para-Anëtarësimit (IPA) 3 është duke u zhvilluar aktualisht në nivel të BE-së. Qeveria e Kosovës duhet të jetë e gatshme për këto procese, në mënyrë që të adresohen të metat e deritashme në zbatim dhe të nxjerrën rezultate sa më të mira.

Anëtarësimi në BE është synim i qartë Republikës së Kosovës, siç është shpjeguar në hyrjen e Kapitullit 1 të këtij Koncept Dokumenti. Qeveria e Kosovës në Programin e saj 2020-2023[[13]](#footnote-14), një ndër objektivat kryesor ka paraqitur avancimin e procesit të integrimit evropian, përmes zbatimit të MSA-së[[14]](#footnote-15). Koncept Dokumenti pra synon të zbatojë këtë objektiv të përgjithshëm të Qeverisë.

Gjithashtu, si prioritet kyç që ndërlidhet drejtpërdrejtë me këtë Koncept Dokument është paraqitur zbatimi i plotë i Agjendës së Reformave Evropiane.[[15]](#footnote-16) Më tutje, në këtë Program synohet dinamizimi i planit të zbatimit të MSA-së si dhe në sektorë të ndryshëm janë paraqitur objektiva të tjerë specifikë të reformave të sektorëve, në përputhje me standardet dhe praktikat më të mira evropiane, të cilat gjithashtu lidhen drejtpërsëdrejti me procesin e integrimit evropian.[[16]](#footnote-17)

Qeveria, në këtë drejtim, në programin e saj është zotuar se do të punojë për:

1. Përmbylljen e suksesshme të procesit të liberalizimit të vizave gjatë kryesimit të Presidencës së BE-së nga Gjermania;
2. Harmonizimin e plotë të legjislacionit vendor me legjislacionin e BE-së dhe promovimin e politikave publike që janë në përputhje me frymën e integrimit evropian;
3. Rritjen e pjesëmarrjes së Kosovës në iniciativat, forumet, instrumentet dhe programet për bashkëpunim rajonal dhe ndërkombëtar në kuadër të procesit të integrimit evropian;
4. Rritjen e efektivitetit të gjyqësorit, si parakusht themelor për integrimin evropian dhe veçanërisht për liberalizimin e vizave, duke rritur kapacitetet e gjyqësorit për trajtimin e lëndëve dhe duke respektuar pavarësinë e tij;
5. Zvogëlimin e pengesave ligjore, administrative dhe procedurale për zhvillimin e bizneseve, duke çliruar potencialin e sektorit privat për të zhvilluar ekonominë, për të rritur aftësitë konkurruese të vendit në kuadër të tregtisë së lirë me vendet e rajonit dhe ato të BE-së;
6. Promovimin e mobilitetit të të rinjve për arsim në hapësirën evropiane të arsimit të lartë, duke rritur stimulimet për bashkëpunim me partnerët e jashtëm për programe të arsimit, punësimit dhe aftësimit profesional;
7. Avancimi i prokurimin publik, menaxhimin financiar dhe reformën e administratës publike, për të rritë transparencën dhe qeverisjen e mirë, si parakushte për arritjen e objektivave drejt anëtarësimit në BE;
8. Zhvillimin e dialogut politik me BE-në në të gjitha nivelet e parapara e, në veçanti, në çështjet që rregullojnë aspektet e politikës së jashtme, sigurisë dhe mbrojtjes të BEsë, duke synuar që në vazhdimësi të harmonizojmë qëndrimet tona me ato të BE-së;
9. Krijimin e kapaciteteve absorbuese të Kosovës për fondet nga BE-ja dhe partnerët e tjerë të jashtëm, si pjesë të procesit të integrimit evropian dhe zhvillimit të vendit, duke ofruar qeverisje të përgjegjshme, me kredibilitet dhe me dialog të hapur me BE-në dhe partnerët e tjerë.

Marrë parasysh fushëveprimin e këtij Koncept Dokumenti, që ka të bëjë me institucionin kryesor të Qeverisë përgjegjës për koordinimin e procesit të integrimit evropian dhe koordinimit të donatorëve, objektivi specifik, sipas kritereve SMART, që synohet të arrihet është si në vijim: *”Qeveria në fund të vitit 2020 ka funksionalizuar institucionin kryesor përgjegjës, me kompetenca të qarta, për koordinimin e procesit të integrimit evropian dhe koordinimin e donatorëve”*.

Pra, qëllimi i këtij Koncept Dokumenti është adresimi i problemit kryesor, gjegjësisht paqartësive institucionale në procesin e integrimit evropian

Tabela 12 e mëposhtme, paraqet objektivin e përgjithshëm dhe atë specifik të Qeverisë, si dhe qëllimin e politikës.

Tabela 12: Objektivat relevante të Qeverisë

|  |  |
| --- | --- |
| **Objektivi relevant** | **Emri i dokumentit përkatës të planifikimit (burimi)** |
| Objektiv i përgjithshëmAvancimi i procesit të integrimit evropian, përmes zbatimit të MSA-së. | Marrëveshja e Stabilizim-Asociimit ndërmjet Kosovës dhe BE-së dhe Programi i Qeverisë së Republikës së Kosovës 2020-2023 |
| Objektiv specifikQeveria në fund të vitit 2020 ka funksionalizuar institucionin kryesor përgjegjës, dhe strukturat tjera, me kompetenca të qarta, për koordinimin e procesit të integrimit evropian dhe koordinimin e donatorëve  | Sipas këtij Koncept Dokumenti |
| Qëllimi i politikës – Adresimi i paqartësive institucionale në procesin e integrimit evropian | Sipas këtij Koncept Dokumenti |

# Kapitulli 3: Opsionet

Për adresimin e problemit kryesor, në këtë Koncept Dokument janë trajtuar tri opsione: 1) opsioni asnjë ndryshim; 2) opsioni për përmirësimin e zbatimit dhe ekzekutimit; dhe 3) opsioni për themelimin e Agjencisë për Integrim Evropian.

Opsionet e trajtuara ndër të tjera bazohen gjithashtu edhe në një vështrim krahasues të strukturave të ngjashme në vendet e rajonit, që janë pjesë e procesit të anëtarësimit në BE. Në vijim është paraqitur ky vështrim krahasues:

## Kapitulli 3.1: Vështrim krahasues i strukturave të vendeve të rajonit

Janë katër funksione bazë të cilat u përcaktohen institucioneve për koordinimin dhe menaxhimin e çështjeve të integrimit evropian:

1. Dialogu/negociatat me BE;
2. Harmonizimi me acquis;
3. Programimi dhe monitorimi i Asistencës së BE-së, dhe
4. Komunikimi dhe përfshirja e palëve.

Natyra e institucioneve të tilla është e dyfishtë: përbrenda ato sigurohen që detyrimet dhe kapacitetet që kërkon procesi zhvillohen me kohë, kurse nga jashtë sigurohen që dialogu me BE she shtetet anëtare është i rregulltë dhe i besueshëm. Për të arritur këtë, zakonisht këto institucione funksionojnë në një kornizë të qartë strategjike dhe ligjore, që rregullon të gjitha proceset e planifikimit, monitorimit, raportimit dhe vlerësimit të zbatimit të detyrimeve të marra. Gjithashtu, për të siguruar mbështetje të duhur, këto institucione zakonisht luajnë rol kyç në programim dhe monitorim të asistencës së BE-së, si dhe zhvillojnë politika të komunikimit dhe përfshirjes së shoqërisë në proces.

Në rajon këto njësi zakonisht janë vendosur si njësi qendrore në ZKM, si pjesë të Ministrive të Jashtme apo si Ministri të veçanta, si në tabelën 13 mëposhtë.

Tabela 13: Institucioni kryesor ekzekutiv në vendet e rajonit

|  |  |
| --- | --- |
| **Vendi** | **Modeli** |
|  | **Ministria e Integrimit Evropian** | **Ministria e Punëve të Jashtme** | **Njësia Qendrore e Koordinimit** |
| **Maqedonia e Veriut:*****Procesi udhëhiqet nga Zv Kryeministri*** |  |  | Sektori për Integrim Evropian / Sekretariati për Çështje Evropiane |
| **Shqipëria:*****Procesi udhëhiqet nga ministri*** |  | Ministria për Evropë dhe Punë të Jashtme  |  |
| **Mali i zi:*****Procesi udhëhiqet nga ministri*** | Ministria e Integrimit Evropian | Ministria për Punë të Jashtme dhe Integrim Evropian |  |
| **Serbia:*****Procesi udhëhiqet nga ministri*** | Ministria e Integrimit Evropian |  | Zyra për Integrim Evropian |
| **Bosnja dhe Hercegovina:*****Procesi udhëhiqet nga Drejtori*** |  |  | Drejtoria për Integrim Evropian |
| **Kosova:*****Procesi udhëhiqet nga ministri*** | Ministria e Integrimit Evropian |  |  |

Tabela në vazhdim përfshin një pasqyrë të përparësive dhe mangësive të secilit model, të vendeve të rajonit.

Tabela 14: Përparësitë dhe mangësitë e modeleve të vendeve të rajonit

|  |  |  |
| --- | --- | --- |
| **Modeli** | **Përparësitë/+** | **Mangësitë/-** |
| **Ministria e Punëve të Jashtme**  | Udhëheqës politik (ministër) me fuqi politike Racionalizim i burimeveOfron mundësinë e të folurit me një zë me të gjithë akterët (pasi që ka në kontroll misionet diplomatike) | Dominimi i aspekteve të jashtme të procesit Sfida në koordinimin e brendshëm për reformatVarësia nga Qeveria |
| **Ministria e Integrimit Evropian** | Udhëheqës politik (ministër) me fuqi politike që merret ekskluzivisht me çështje të IEAutonomi institucionale   | IE nuk është një portfolio klasike e një ministrieE barabartë me ministritë tjeraMundësi e shkëputjes nga qendra e qeverisë |
| **Njësi qendrore e koordinimit** | Pozicion i fortë qendrorAfërsia me qendrën e pushtetit (KM)Mundësia e definimit të politikëbërjes në nivel qeveritarSpecializim në funksione koordinuesePërfaqëson pozitën e KM në raport me ministritë e linjës Funksione të unifikuara Mundësi më e mirë për harmonizim me trendet e politikëbërjes për zhvillim | Varësia në fuqinë dhe mbështetjen politike Funksione të limituara për politikë-bërje  |

Pavarësisht kësaj, natyrisht, që përparësitë dhe mangësitë e çdo modeli varen nga vendi dhe tradita institucionale. Megjithatë është e domosdoshme që pas vendimit të informuar, strukturat të mos ndryshohen për kohë sa më të gjatë të mundshme.

Pa marrë parasysh se cili model zgjidhet, kërkesat esenciale të funksionit koordinues rreth integrimit evropian ndërlidhen me:

1. Përkushtimin politik;
2. Mekanizma efikas për planifikim dhe monitorim të reformave;
3. Kapacitete njerëzore me nivel të lartë profesional, dhe
4. Politika e të folurit me një zë nga të gjitha institucionet relevante.

## Kapitulli 3.2: Opsioni asnjë ndryshim

Opsioni i parë që është trajtuar është opsioni asnjë ndryshim (*status quo*). Ky është pra opsioni për vazhdimin e strukturave koordinuese të përkohshme, të Qeverisë për integrim evropian (strukturave të ish-MIE-së), sipas vendimit të Qeverisë. I njëjti nuk përfshin asnjë ndryshim ligjor dhe as ndryshim të mënyrës së zbatimit dhe ekzekutimit të politikës aktuale.

## Kapitulli 3.3: Opsioni për përmirësimin e zbatimit dhe ekzekutimit

Opsioni i dytë që është trajtuar është opsioni për përmirësimin e zbatimit dhe ekzekutimit. Me këtë opsion do të vazhdojnë të ekzistojnë strukturat e përkohshme të integrimit evropian, por parashihen të merren masa të ndryshme për arritjen e objektivave të këtij Koncept Dokumenti.

Përmes këtij opsioni, Kryeministri ose njëri nga zëvendësit e tij do të caktohen përfaqësues kryesor politik të agjendës për integrim evropian. Me vendim të Qeverisë, në përputhje me hierarkinë, Kryeministri ose zëvendësi do të shërbente pra në vend të ish-Ministrit të Integrimit Evropian, në strukturat e ndryshme të procesit.

Gjithashtu, me udhëzime të Qeverisë, niveli teknik në proces do të vazhdonte të kryente detyrat e tyre. Të gjitha Departamentet funksionale të ish MIE-së dhe strukturat horizontale, pra, do të vazhdonin punën e tyre në kuadër të ZKM-së, nën mbikëqyrjen e Sekretarit të Përgjithshëm të ZKM-së. Sipas këtij opsioni, Departamentet e ish-MIE do të integroheshin si pjesë e Zyrës së Kryeministrit, por Rregullorja për Organizimin e Brendshëm dhe Sistematizimin e Vendeve të Punës e ish MIE-së do të mbetej në fuqi.

## Kapitulli 3.4: Opsioni i tretë për themelimin e Agjencisë për Integrim Evropian

Opsioni i tretë, që është edhe opsioni i rekomanduar i këtij Koncept Dokumenti, është themelimi i Agjencisë për Integrim Evropian, përmes ligjit të veçantë. Sipas këtij opsioni, kjo Agjenci parashihet të ketë cilësinë e agjencisë për mbulimin e funksioneve të koordinimit qeveritar apo të natyrës horizontale në kuadër të ZKM-së, në përputhje me Ligjin për Organizimin dhe Funksionimin e Administratës Shtetërore[[17]](#footnote-18). Me këtë Opsion, njëjtë si në Opsionin 2, Kryeministri, ose njëri nga zëvendësit e tij, nëse caktohet nga Kryeministri, do të ishte udhëheqësi kryesor politik i procesit të integrimit evropian.

Kompetencat dhe funksionet specifike të Agjencisë do të përcaktohen me ligj dhe ato do të jenë për koordinim dhe monitorim në dy drejtime, ngjashëm me kompetencat e ish MIE-së: 1. Procesin e integrimit evropian, sa i përket politikave dhe legjislacionit të brendshëm që ndërlidhen me këtë proces, dhe 2. Asistencën zhvillimore, nga BE dhe donatorët e tjerë.

Agjencia do të organizohet në disa departamente, në bazë të fushëveprimit, gjegjësisht në departamente përgjegjëse për politika dhe legjislacion të BE-së, si dhe për koordinimin e asistencës zhvillimore. Agjencia do të ketë gjithashtu shërbimet e përgjithshme të menaxhimit, menaxhimit financiar, menaxhimit të burimeve njerëzore dhe të auditimit të brendshëm, marrë parasysh se numri i punonjësve të Agjencisë e kalon kriterin ligjor të mbi 50 punëtorëve.[[18]](#footnote-19) Drejtimi dhe mbikëqyrja e Agjencisë do të ushtrohet nga Zyra e Kryeministrit.[[19]](#footnote-20)

Nga Ligji për Agjencinë e Integrimit Evropian do të rrjedhë Rregullorja për organizimin e brendshëm të Agjencisë, e cila do të përcaktojë:

* 1. strukturën funksionale;
	2. organogramin e detajuar të Agjencisë, dhe
	3. misionin dhe detyrat e përgjegjësitë e secilës njësie të brendshme administrative të saj, dhe numrin e të të punësuarve.

Me këtë Rregullore do të shfuqizohen Rregulloret në fuqi për organizimin e brendshëm të MIE-së. Organizimi i brendshëm i Agjencisë do të marrë parasysh gjithashtu metodologjinë e re të zgjerimit të Komisionit Evropian, të shpjeguar në Kapitullin 1 të këtij Koncept Dokumenti.

Agjencia, sipas këtij Opsioni, do të drejtohet nga Drejtori Ekzekutiv. Drejtori ekzekutiv do të jetë nëpunës civil i kategorisë së lartë drejtuese, sipas Ligjit për zyrtarët publikë. Ai/ajo për performancën dhe veprimtarinë e Agjencisë do t’i përgjigjet Kryeministrit dhe informoj Sekretarin e Përgjithshëm të ZKM-së, në përputhje me Ligjin për Organizimin dhe Funksionimin e Administratës Shtetërore dhe Organeve të Pavarura.

Sa i përket performancës dhe raportimit, Agjencia do të harton dhe propozon çdo vit planin vjetor të performancës së saj, si dhe raportoj për zbatimin e tij. Ligji gjithashtu do të parasheh se të gjitha kompetencat që aktualisht i takojnë MIE-së sipas akteve dhe dokumenteve tjera, do t’i barten Agjencisë. Përveç kësaj, me Opsionin 3, aty ku është e nevojshme do të nxjerrën edhe vendime të Qeverisë dhe autoriteteve tjera të përfshira në proces, për ndryshimin e strukturave horizontale, ku do të reflektohet përbërja e Agjencisë dhe emërtimet dhe kompetencat e Ministrive tjera, të cilat kanë ndryshuar nga vendimet që aktualisht janë në fuqi.

# Kapitulli 4: Identifikimi dhe vlerësimi i ndikimeve të ardhshme

Tabela më poshtë paraqet ndikimet më të rëndësishme që janë identifikuar. Shtojcat 1 deri 4 paraqesin vlerësimin e të gjitha ndikimeve në përputhje me mjetet për identifikimin e ndikimeve ekonomike, shoqërore, mjedisore dhe ndikimeve të të drejtave themelore. Këto mjete janë të listuara në Manualin për Hartimin e Koncept Dokumenteve. Katër shtojcat gjithashtu tregojnë vlerësimin e rëndësisë së ndikimeve të ndryshme dhe nivelin e preferuar të analizës.

*Tabela 15: Ndikimet më të rëndësishme të identifikuara për kategorinë e ndikimit*

|  |  |
| --- | --- |
| **Kategoritë e ndikimeve** | **Ndikimet përkatëse të identifikuara** |
| Ndikimet buxhetore | Do të ketë kursime buxhetore |
| Ndikimet ekonomike | Ndikime jo të drejtpërdrejta në zhvillimin e përgjithshëm të ekonomisë, investimet, vendet e punës, mundësitë e bërjes biznes, tregti, rritjes së konkurrencës dhe të tjera. |
| Ndikimet shoqërore | Ndikim i drejtpërdrejtë në Qeverisje të mirë, ndikime jo të drejtpërdrejta në kushtet e punës, përfshirjen sociale, arsimin, kulturën, shëndetin dhe sigurinë publike, dhe sigurinë e individëve |
| Ndikimet mjedisore | Ndikime jo të drejtpërdrejta në ndryshimet klimatike, mjedisin e qëndrueshëm, cilësinë e ajrit dhe ujit dhe tokës, menaxhimin e mbeturinave, përdorimeve e burimeve, biodiversitetin, florën dhe faunën. |
| Ndikimet në të drejtat themelore | Ndikime jo të drejtpërdrejta |
| Ndikimi gjinor  | Ndikim jo i drejtpërdrejtë |
| Ndikimet e barazisë sociale | Ndikim jo i drejtpërdrejtë |
| Ndikimet tek të rinjtë | Ndikim jo i drejtpërdrejtë |
| Ndikimet në ngarkesën administrative | Ndikim jo i drejtpërdrejtë |
| Ndikimi i NMV-ve | Ndikim jo i drejtpërdrejtë |

***Ndikimet buxhetore***

Të gjitha opsionet e trajtuara në këtë Koncept Dokument pritet të kenë ndikime buxhetore. Kjo për arsye se me shuarjen e Ministrisë së Integrimit Evropian, nga buxheti aktual i Ministrisë janë eliminuar paga dhe shpenzimet e Ministrit, Zëvendës-Ministrit dhe stafit të kabineteve të tyre. Për këto dhe arsyes së bartjes të stafit të MIE-së në objekt të Qeverisë, ky buxhet, sipas buxhetit të rishikuar të Qeverisë, do të jetë për 657,980.00 € më i vogël. Dallimi i Opsionit 3 nga dy opsionet tjera, do të jetë vetëm paga e Drejtorit të Agjencisë (që në fakt e zëvendëson Sekretarin e Përgjithshëm të MIE-së).

Në anën tjetër, vlen të theksohet se planet e zbatimit të Opsionit 2, për hartimin e Udhëzimeve, dhe Opsionit 3, për hartimin e Ligjit dhe Rregullores së brendshme të Agjencisë, kanë vetëm kosto administrative.

***Ndikimi në qeverisje të mirë***

Ndikimi tjetër i drejtpërdrejtë i opsioneve të trajtuara në këtë Koncept Dokument është ai në qeverisje të mirë. Qeverisja e mirë, në praktikën ndërkombëtare, është mënyrë e matjes se si institucionet publike i zbatojnë politikat publike dhe menaxhojnë resurset publike. Siҫ është e njohur, zhvillimi i kapaciteteve profesionale në proces të integrimit evropian është esencial për arritjen e suksesit të reformave të rënda dhe vështira, të procesit shumë kërkues të integrimit. Në këtë proces kaq kompleks, është thelbësore që mbi të gjitha të ekzistoj një mekanizëm i qartë dhe funksional për integrim evropian, i përbërë nga niveli politike dhe ai teknik. Kualiteti i punës së institucioneve, strukturave dhe procedurave ndikojnë afatet në proces, si dhe kohën, energjinë dhe buxhetin e shpenzuar.

Sipas, parimeve të SIGMA[[20]](#footnote-21) për administratën publike, gjegjësisht parimit 2, është esenciale që çdo shtet që synon anëtarësim në BE, procedurat horizontale të integrimit evropian t’i koordinoj në mënyrë të qartë horizontale, përmes një trupe përgjegjëse.

Ndikimi i Opsionit 1

Opsioni 1 i këtij Koncept Dokumenti, që është opsion *status quo*, ka ndikimin më negativ në këtë aspekt. Me vazhdimin e strukturave të përkohshme, pa bazë të mirëfilltë ligjore dhe përzierje të kompetencave, zvogëlohet efikasiteti dhe llogaridhënia e autoriteteve të përfshirë në këtë proces. Kjo për arsye se ky opsion do të shkaktonte probleme të theksuara ligjore, meqë do të linte në fuqi Rregulloret e brendshme të MIE-së si dhe të gjitha aktet tjera ku parashihen kompetencat e ish MIE-së.

Zyra e Kryeministrit është një entitet që përfshin tanimë 16 zyra/njësi dhe 4 agjenci ekzekutive, andaj menaxhimi i drejtpërdrejtë edhe i departamenteve teknike të ish MIE-së do të shkaktonte vështirësi të theksuara për Sekretarin e Përgjithshëm dhe të gjitha zyrat/njësitë tjera mbështetëse dhe koordinuese. Menaxhimi i politikave të integrimit evropian si dhe i resurseve të ish MIE-së, pra, do të mund të çrregullohej deri në atë masë sa që ngecjet në procesin e integrimit të ishin mjaft të theksuara. Transparenca gjithashtu do të ishte më e ulët.

Ndikimi i Opsionit 2

Opsioni 2 që është përmirësimi i zbatimit dhe ekzekutimit, ndikon më pak negativisht se sa Opsioni 1, ngase me këtë Opsion qartësohen kompetencat dhe përmirësohet llogaridhënia, që mund të sjell edhe efikasitet më të madh të autoriteteve të përfshira. Mirëpo, meqë ky Opsion bazohet në përmirësim të zbatimit dhe ekzekutimit të dispozitave aktuale ligjore (përmes udhëzimeve), konsiderohet se baza ligjore për ushtrimin e kompetencave në proces të integrimit evropian prapë do të mbetej e zbehtë dhe lehtë do të kontestohej, që ndikon në punën e përditshme në proces. Ngarkesa për Zyrën e Kryeministrit në menaxhimin edhe të Departamenteve teknike të MIE-së do të mbetej pothuajse e njëjta si në Opsionin 1. Konsiderohet se për shkak të paqartësive ligjore, procesi i integrimit evropian medoemos do të ndikohej negativisht dhe problemet e menaxhimit, koordinimit dhe monitorimit të politikës së integrimit evropian dhe resurseve publike do të ishin, ndoshta jo të nivelit emergjent, por do të ishin të vazhdueshme për vite me radhë. Transparencë dhe informim të publikut, pritet të ketë më shumë se sa me Opsionin 1.

Ndikimi i Opsionit 3

Opsioni 3, nga të gjitha opsionet e trajtuara në këtë Koncept Dokument, pritet të ketë ndikimin më pozitiv në Qeverisje të mirë. Meqë, përmes këtij Opsioni, do të miratohej Ligji i ri, të gjitha përzierjet e kompetencave dhe mangësitë ligjore do të eliminoheshin. Procesi i integrimit evropian do të kishte pra bazën e mirëfilltë ligjore të brendshme.

Gjithashtu, me decentralizimin e kompetencave, pra nga ZKM në Agjenci, pritet menaxhim më i mirë i politikës së integrimit evropian dhe i resurseve publike në posedim të ish MIE-së. Menaxhimi i Departamenteve teknike nga Drejtori Ekzekutiv i Agjencisë do të ishte shumë më efikas dhe do të krijonte sidomos llogaridhënie të drejtpërdrejtë dhe të mirëfilltë, së pari për Departamentet teknike, por edhe për Drejtorin e Agjencisë i cili do ti raportonte drejtpërdrejtë Kryeministrit. Drejtori i Agjencisë pritet të jetë person me njohuri dhe përvoje adekuate në procesin e integrimit. Ky do të jetë personi kryesor (në nivel teknik) për koordinimin dhe monitorimin e aktiviteteve në proces të integrimit, në baza ditore. Ky fakt, ndihmon menaxhim më të mirëfilltë të procesit të integrimit dhe shtytje dhe përgjegjësi për reformat e nevojshme nga Kryeministri, përmes informacionit të drejtpërdrejtë teknik që do ti ofrohej. Koordinimi me zyrat e tjera në kuadër të Zyrës së Kryeministrit dhe me Ministritë dhe institucionet tjera të përfshira në proces do të ishte më i lehtë. Ky Opsion gjithashtu ndihmon procesin e reformës së administratës publike, duke racionalizuar tutje strukturat institucionale.

Koordinimi ne Kuvendin poashtu pritet të jetë më i lehtë, që do t’i mundëson atij adresë më të qartë dhe monitorim më efikas të procesit. E njëjta pritet edhe sa i përket koordinimit me Komisionin Evropian dhe palët tjera të jashtme të përfshirë në proces. Përfundimisht, edhe transparenca pritet të rritet përmes këtij opsioni dhe publiku do të informohet më mirë dhe do të ketë më shumë qasje në këtë proces.

Pra në përgjithësi, mund të konkludohet se Opsioni 3 hap rrugën drejt autoriteteve efikase, llogaridhënëse dhe efektive, që ndihmojnë konsiderueshëm zbatimin e MSA-së dhe anëtarësimin në BE, në të ardhmen.

***Ndikimet e tjera të pritura***

Përveç ndikimit në Qeverisjen e mirë, meqë me opsionet e trajtuara në këtë Koncept Dokument, shqyrtohen strukturat horizontale të integrimit evropian, procesi i integrimit evropian ndikohet konsiderueshëm. Siç është e ditur, meqë Kosova e mbështet zhvillimin e saj në masë të madhe në procesin e integrimit dhe në bashkëpunimin me shtetet anëtarë të BE-së, procesi pritet të ketë ndikim shumëdimensional. Varësisht nga dinamika e procesit të integrimit evropian dhe e zbatimit të MSA-së, gjegjësisht transpozimit të *acquis* dhe zbatimit të saj*,* dhe koordinimit të ndihmës zhvillimore që Kosova merr nga donatorët, priten ndikime ekonomike, shoqërore, mjedisore, në të drejtat themelore të njeriut, gjinore, të barazisë sociale, të rinjtë dhe në ngarkesën administrative, edhe pse të gjitha jo drejtpërdrejtë, por në aspekt më afatgjatë, deri në anëtarësimin e Kosovës në BE.

Ndikimi kryesor ekonomik që pritet është në zhvillimin e përgjithshëm të ekonomisë, investimet, vendet e punës, mundësitë e bërjes biznes, tregti, rritjes së konkurrencës dhe të tjera.

Përveç ndikimit ekonomik, priten edhe ndikime shoqërore. Më të konsiderueshmet do të jenë në kushtet e punës, përfshirjen sociale, arsimin, kulturën, shëndetin dhe sigurinë publike, dhe sigurinë e individëve.

Ndikimet mjedisore që priten, janë në mjedisin e qëndrueshëm, cilësinë e ajrit dhe ujit dhe tokës, menaxhimin e mbeturinave, përdorimeve e burimeve, biodiversitetin, florën dhe faunën.

Nga të gjitha opsionet e trajtuara, në këtë Koncept Dokument, Opsioni 3 pritet të ketë ndikimin më pozitiv. Politikat të cilat do të koordinohen dhe monitorohen nga Agjencia, nën drejtimin e Kryeministrit, dhe strukturat tjera horizontale, gjithsesi do të kenë ndikim pozitiv të drejtpërdrejtë, edhe pse vështirë të kuantifikueshëm në këtë moment, pothuajse në të gjitha aspektet e lartpërmendura.

Ndikim më pak pozitiv pritet të ketë Opsioni 2, ndërsa Opsioni 1, që krijon paqartësi sa i përket kompetencave, potencialisht mund të ketë ndikim të konsiderueshëm negativ që pengon zhvillimin e përgjithshëm të Kosovës.

## Kapitulli 4.1: Sfidat me mbledhjen e të dhënave

Grupi punues për hartimin e këtij Koncept Dokumenti, i cili është përbërë dhe konsultuar me të gjitha institucionet kryesore në këtë proces, nuk është ballafaquar me ndonjë sfidë në mbledhjen e të dhënave. Të gjitha të dhënat për strukturat aktuale kanë qenë në dispozicion të grupit punues.

# Kapitulli 5: Komunikimi dhe konsultimi

Palët kryesore të interesuara për këtë Koncept Dokument, siç janë identifikuar në Kapitullin 1, janë:

1. Ministritë e linjës dhe institucionet e pavarura;
2. Kuvendi i Kosovës;
3. Komisioni Evropian;
4. Organizatat ndërkombëtare dhe Qeveritë e shteteve tjera, në cilësinë e donatorëve, dhe
5. Organizatat e Shoqërisë Civile.

Përmes konsultimit të këtyre palëve, synohet të merret mendimi i tyre për opsionet e trajtuara në këtë Koncept Dokument. Në mënyrë specifike, pyetjet që synohet të merren përgjigje nga palët e interesuara, janë:

1. Cili opsion mendoni se rrit efikasitetin dhe llogaridhënien e autoriteteve qeveritare të përfshira në procesin e integrimit evropian?
2. Cili opsion ndihmon më shumë planet dhe mënyrën e punës së organizatave tuaja?
3. Cili opsion ka ndikim më efektiv në procesin e integrimit evropian?

Duke marr parasysh, gjendjen me shëndetin publik, gjatë zhvillimit të këtij Koncept Dokumenti, takimi publik i paraparë me Udhëzuesin për Hartimin e Koncept Dokumenteve, nuk do të mund të organizohet. Në zëvendësim të saj, të gjitha konsultimet do të bëhen me shkrim, ato paraprake dhe publike, në dy afate të caktuara.

Konsultimi paraprak, i brendshëm, është zhvilluar në datat 20-24 Korrik. Në këtë fazë janë pranuar komente nga Zyra Ligjore e ZKM, Sekretariati Koordinues i Qeverisë dhe MF, lidhur me nevojën për hartimin e këtij dokumenti, objektivat, planin e zbatimit për opsionin e rekomanduar dhe njohjen e rolit të DIEKP-ve në proces. Të gjitha komentet janë adresuar përshtatshmërisht, para dërgimit të dokumentit në konsultim publik.

KJO PJESË E HIJEZUAR PLOTËSOHET NË FUND

Organizatat ndërkombëtare dhe Qeveritë e shteteve tjera, në cilësinë e donatorëve, që do të konsultohen janë:

Organizatat e Shoqërisë Civile, që do të konsultohen janë:

Përshtypjet e palëve gjatë konsultimit kanë qenë si në vijim:

*Tabela 16: Përmbledhje e aktiviteteve të komunikimit dhe konsultimit të kryera për një koncept dokument*

|  |
| --- |
| Procesi i konsultimit synon marrjen e opinioneve për opsionet e trajtuara në këtë Koncept Dokument. |
| Qëllimi kryesor | Grupi i synuar | Aktiviteti | Komunikimi/njoftimi | Afati kohor | Buxheti i nevojshëm | Personi përgjegjës |
| Konsultimi me të gjitha institucionet relevante në procesin e integrimit evropian  | Institucionet e Kosovës | Konsultimi paraprak, sipas Nenit 7 të RRPQ | Konsultim me shkrim | 20 – 24 korrik, 2020 | / | Florim Canolli, Kryesuesi i Grupit Punues |
| Konsultimi publik  | Të gjitha palët e interesuara | Publikimi i konsultimit në portalin e Qeverisë për konsultim publik |  | 27 – 31 korrik, 2020 | / | Florim Canolli, Kryesuesi i Grupit Punues |
| Konsultimi publik | Komisioni Evropian, Donatorët dhe OJQ-të | Konsultim me shkrim përmes e-mailit, sipas Nenit 32 të RRPQ |  | 27 – 31 korrik, 2020 | / | Florim Canolli, Kryesuesi i Grupit Punues |

# Kapitulli 6: Krahasimi i opsioneve

Në këtë Kapitull janë paraqitur planet e zbatimit për Opsionet 2 dhe 3 të Koncept Dokumentit. Gjithashtu është bërë një krahasim i të tre opsioneve, duke përdorur analizën shumë-kriterëshe.

## Kapitulli 6.1: Planet e zbatimit për opsionet e ndryshme

Opsioni 2, i trajtuar në këtë Koncept Dokument është opsioni për përmirësimin e zbatimit dhe ekzekutimit, pa ndryshime të parapara ligjore.

Tabela 17: Plani i zbatimit për Opsionin 2

|  |  |  |
| --- | --- | --- |
| Qëllimi ipolitikës | Adresimi i paqartësive institucionale në procesin e integrimit evropian | Shifra e kostos së pritur |
| Objektivi strategjik | Avancimi i procesit të integrimit evropian, përmes zbatimit të MSA-së |
|  | Produktet, aktivitetet, viti dhe organizata/departamenti përgjegjës |
| Objektivi Specifik 1Qeveria në fund të vitit 2020 ka funksionalizuar institucionin kryesor përgjegjës, me kompetenca të qarta, për koordinimin e procesit të integrimit evropian dhe koordinimin e donatorëve | Produkti 1.1Vendimet dhe Udhëzimet e Qeverisë për qartësim të strukturave të integrimit evropian |  |  |
|  | Viti 1 | Viti 2 | Viti 3 | Viti 4 | Viti 5 | Institucioni /departamenti përgjegjës |  |
| Aktiviteti 1.1.1Përgatitja dhe procedimi për miratim i Vendimit të Qeverisë për caktimin e udhëheqësit politik  | x |  |  |  |  | ZKM |  |
| Aktiviteti 1.1.2Përgatitja dhe procedimi për miratim i Udhëzimeve të e Qeverisë për strukturat e integrimit evropian  | x |  |  |  |  | ZKM |  |

Pas aktiviteteve të cekura në tabelën si më lartë, të gjitha aktivitetet tjera të parapara në Planin e Punës së Qeverisë (PPQ) për vitin 2020, dhe Planin e Hershëm Indikativ të Punës (PHIP) për 2021 dhe 2022, do të zbatohen siç janë paraparë aty.

Opsioni 3, i trajtuar në këtë Koncept Dokument, është opsioni për themelimin e Agjencisë për Integrim Evropian.

Tabela 18: Plani i zbatimit për Opsionin 3

|  |  |  |
| --- | --- | --- |
| Qëllimi ipolitikës | Adresimi i paqartësive institucionale në procesin e integrimit evropian | Shifra e pritshme e kostos |
| Objektivi strategjik | Avancimi i procesit të integrimit evropian, përmes zbatimit të MSA-së |
|  | Produkti, aktivitetet, viti dhe organizata/departamenti përgjegjës |
| Objektivi specifik 1Qeveria në fund të vitit 2020 ka funksionalizuar institucionin kryesor përgjegjës, me kompetenca të qarta, për koordinimin e procesit të integrimit evropian dhe | Produkti 1.1 Agjencia për Integrim Evropian e themeluar  |  |  |
|  | Viti 1 | Viti 2 | Viti 3 | Viti 4 | Viti 5 | Institucioni /departamenti përgjegjës |  |
| Aktiviteti 1.1.1Hartimi i Ligjit  | x |  |  |  |  | ZKM |  |
| Aktiviteti 1.1.2Konsultimi i Ligjit | x |  |  |  |  | ZKM |  |
| Aktiviteti 1.1.3Procedimi i Ligjit për miratim në Qeveri | x |  |  |  |  | ZKM |  |
| Produkti 1.2 Agjencia për Integrim Evropian e funksionalizuar | Aktiviteti 1.1.4Hartimi i Rregullores së brendshme të Agjencisë | x |  |  |  |  | ZKM |  |
| Aktiviteti 1.1.5Konsultimi i Rregullores | x |  |  |  |  | ZKM |  |
| Aktiviteti 1.1.6Procedimi i Rregullores për miratim nga Qeveria | x |  |  |  |  | ZKM |  |
| Aktiviteti 1.1.7Emërimi i Drejtorit Ekzekutiv | x |  |  |  |  | Qeveria |  |
| Produkti 1.2 Strukturat institucionale për integrim evropian të harmonizuara  |  |  |
|  | Viti 1 | Viti 2 | Viti 3 | Viti 4 | Viti 5 | Institucioni /departamenti përgjegjës |  |
| Aktiviteti 1.2.1Përgatitja dhe procedimi për miratim i Vendimeve të Qeverisë për ndryshimin e strukturave horizontale | X |  |  |  |  | Qeveria |  |

Pas aktiviteteve të cekura në tabelën si më lartë, të gjitha aktivitetet tjera të parapara në PPQ për vitin 2020, dhe PHIP për 2021 dhe 2022, do të zbatohen siç janë paraparë aty.

## Kapitulli 6.2: Tabela e krahasimit me të tre opsionet

Më lartë, në Kapitullin 3, janë trajtuar tri opsionet e mundshme për arritjen e objektivave të Qeverisë: 1) Opsioni 1 – asnjë ndryshim; 2) Opsioni 2 – përmirësimi i zbatimit dhe ekzekutimit, dhe 3) Opsioni 3 – Themelimi i Agjencisë për Integrim Evropian.

Për të krahasuar këto opsione, se cili është më i përshtatshëm, është përdorur analiza shumë-kriterëshe. Janë tri kritere që janë marr parasysh: 1) kosto e zbatimit të opsioneve; 2) efikasiteti i opsioneve në arritjen e objektivave të Koncept Dokumentit dhe 3) efekti në zhvillimin ekonomik dhe shoqëror të Kosovës i opsioneve.

Vlerësimi i grupit punues është, se meqë strukturat politike të integrimit evropian (Ministri për Integrim Evropian, Zëvendës-Ministri dhe kabinetet e tyre) janë shuar si pozita, ndërsa niveli teknik i integrimit evropian, është në vend dhe duke u paguar aktualisht nga Qeveria (si trashëgimi e MIE-së), edhe pse me paqartësi substanciale në koordinim, kosto e të tri Opsioneve do të jetë përafërsisht e njëjtë. Kosto më të madhe do të ketë vetëm Opsioni 3, i cili parasheh një pozitë shtesë, atë të Drejtorit Ekzekutiv të Agjencisë për Integrim Evropian, që në fakt është zëvendësim i Sekretarit të Përgjithshëm të MIE-së.

Më tutje, sa i përket efikasitetit, vlerësohet se Opsioni 3 është opsioni më efikas për arritjen e objektivave të Koncept Dokumentit. Me këtë opsion, shumë shpejt, pra deri në fund të vitit 2020, do të eliminohen paqartësitë dhe nuk do të mbeten hapësira të dyshimit, sa i përket adresës institucionale për integrim evropian. Në anën tjetër, edhe dy opsionet tjera, mund të jenë efikase, por nga grupi punues ato parashihen ta bëjnë këtë në mënyrë më të ngadalshme. Opsioni 1 llogaritet të ofroj më shumë qartësi për përafërsisht tri vite, gjegjësisht deri në ndërtimin e praktikave të reja administrative dhe eliminimit të paqartësive, kurse Opsioni 2 për dy vite. Efikasiteti i strukturave, duhet të merret parasysh, veçanërisht në raport me metodologjinë e re të zgjerimit, të shpjeguar më lartë në Kapitullin 1.

Efekti që synohet të arrihet përmes anëtarësimit të Kosovës në BE, është zhvillimi ekonomik dhe shoqëror i Kosovës. Efikasiteti i zbatimit të opsioneve të trajtuara më lartë, ndikon substancialisht edhe në datën e anëtarësimit dhe në prodhimin e këtyre efekteve në zhvillim.

Marr parasysh, këto tri kritere, grupi punues vlerëson, se pavarësisht kostos më të lartë të Opsionit 3, ky Opsion është më efikas dhe efektiv, andaj edhe i rekomandohet Qeverisë për miratim.

 Tabela 29: Krahasimi i opsioneve

|  |
| --- |
| **Metoda e krahasimit: Analiza shumë-kriterëshe** |
|  | Opsioni 1: Asnjë ndryshim | Opsioni 2: Përmirësimi i zbatimit dhe ekzekutimit | Opsioni 3: Themelimi i Agjencisë |
| Kosto | + | + | - |
| Efikasiteti i zbatimit | -- | - | ++ |
| Anëtarësimi në BE, që sjell zhvillimin ekonomik dhe shoqëror të Kosovës  | + | ++ | +++ |
| **Vlerësimi i ndikimit të pritshëm buxhetor** | Viti 1 | Viti 2 | Viti 3 | Viti 1 | Viti 2 | Viti 3 | Viti 1 | Viti 2 | Viti 3 |
| 1,990,739.85 | Vendoset sipas KASH[[21]](#footnote-22)  | Vendoset sipas KASH  | 1,990,739.85 | Vendoset sipas KASH  | Vendoset sipas KASH  |  2,004,794.00 | Vendoset sipas KASH  | Vendoset sipas KASH  |
| **Përfundimi**  | Nuk rekomandohet | Nuk rekomandohet | Rekomandohet |

# Kapitulli 7: Konkluzionet dhe hapat e ardhshëm

Opsioni 3 i këtij Koncept Dokumenti, pra Opsioni për themelimin e Agjencisë për Integrim Evropian, pritet ta adresoj problemin kryesor të identifikuar dhe arrij plotësisht objektivat e Qeverisë. Në këtë drejtim, Qeverisë së Kosovës, i rekomandohet ta miratoj këtë Koncept Dokument, me opsionin 3 të rekomanduar, dhe në këtë drejtim ta rris nivelin e zbatimit të MSA-së, që sjell sukses në hapat tjerë të integrimit, me rezultat përfundimtar të synuar – anëtarësimin në BE.

Me miratimin e Koncept Dokumentit, sugjerohet të fillohet me punën në hartimin e projektligjit për Agjencinë për Integrim Evropian, që së bashku me hapat tjerë të përcaktuara në plan të zbatimit, do ta themeloj dhe funksionalizoj plotësisht këtë Agjenci dhe harmonizoj strukturat tjera, siҫ është shpjeguar më lartë.

Tabela 20: Plani i zbatimit të opsionit të preferuar

|  |  |  |
| --- | --- | --- |
| Qëllimi ipolitikës | Adresimi i paqartësive institucionale në procesin e integrimit evropian | Shifra e pritshme e kostos |
| Objektivi strategjik | Avancimi i procesit të integrimit evropian, përmes zbatimit të MSA-së |
|  | Produkti, aktivitetet, viti dhe organizata/departamenti përgjegjës |
| Objektivi specifik 1Qeveria në fund të vitit 2020 ka funksionalizuar institucionin kryesor përgjegjës, me kompetenca të qarta, për koordinimin e procesit të integrimit evropian dhe | Produkti 1.1 Agjencia për Integrim Evropian e themeluar  |  |  |
|  | Viti 1 | Viti 2 | Viti 3 | Viti 4 | Viti 5 | Institucioni /departamenti përgjegjës |  |
| Aktiviteti 1.1.1Hartimi i Ligjit  | x |  |  |  |  | ZKM |  |
| Aktiviteti 1.1.2Konsultimi i Ligjit | x |  |  |  |  | ZKM |  |
| Aktiviteti 1.1.3Procedimi i Ligjit për miratim në Qeveri | x |  |  |  |  | ZKM |  |
| Produkti 1.2 Agjencia për Integrim Evropian e funksionalizuar | Aktiviteti 1.1.4Hartimi i Rregullores së brendshme të Agjencisë | x |  |  |  |  | ZKM |  |
| Aktiviteti 1.1.5Konsultimi i Rregullores | x |  |  |  |  | ZKM |  |
| Aktiviteti 1.1.6Procedimi i Rregullores për miratim nga Qeveria | x |  |  |  |  | ZKM |  |
| Aktiviteti 1.1.7Emërimi i Drejtorit Ekzekutiv | x |  |  |  |  | Qeveria |  |
| Produkti 1.2 Strukturat institucionale për integrim evropian të harmonizuara  |  |  |
|  | Viti 1 | Viti 2 | Viti 3 | Viti 4 | Viti 5 | Institucioni /departamenti përgjegjës |  |
| Aktiviteti 1.2.1Përgatitja dhe procedimi për miratim i Vendimeve të Qeverisë për ndryshimin e strukturave horizontale | X |  |  |  |  | Qeveria |  |

## Kapitulli 7.1: Dispozitat për monitorimin dhe vlerësimin

Zbatimi i opsionit të rekomanduar, do të monitorohet në mënyrë të vazhdueshme nga niveli politik dhe teknik i Zyrës së Kryeministrit. Pas 5 viteve, gjegjësisht në vitin 2025, do të bëhet një vlerësim ex-post i Ligjit për Agjencinë për Integrim Evropian.

# Shtojca 1: Formulari i vlerësimit për ndikimin ekonomik

|  |  |  |  |  |  |
| --- | --- | --- | --- | --- | --- |
| **Kategoria e ndikimeve ekonomike** | **Ndikimi kryesor** | **A pritet të ndodhë ky ndikim?** | **Numri i organizatave, kompanive dhe/ose individëve të prekur** | **Përfitimi i pritshëm ose kostoja e ndikimit** | **Niveli i preferuar i analizës** |
| **Po** | **Jo** | **I lartë/i ulët** | **I lartë/i ulët** |  |
| Vendet e punës[[22]](#footnote-23) | A do të rritet numri aktual i vendeve të punës? | x |  | L | U | U |
| A do të zvogëlohet numri aktual i vendeve të punës? |  | x |  |  |  |
| A do të ndikojë në nivelin e pagesës? | x |  | L | U | U |
| A do të ndikojë në lehtësimin e gjetjes së një vendi të punës? | x |  | L | U | U |
| Bërja e biznesit | A do të ndikojë në qasjen në financa për biznes?  | x |  | L | U | U |
| A do të largohen nga tregu produkte të caktuara? |  | x |  |  |  |
| A do të lejohen në treg produkte të caktuara? |  | x |  |  |  |
| A do të detyrohen bizneset të mbyllen? |  | x |  |  |  |
| A do të krijohen biznese të reja? | x |  | L | U | U |
| Ngarkesa administrative | A do të detyrohen bizneset t’i përmbushin detyrimet e dhënies së informatave të reja?  |  | x |  |  |  |
| A janë thjeshtuar detyrimet e dhënies së informatave për bizneset? |  | x |  |  |  |
| Tregtia | A pritet të ndryshojnë flukset aktuale të importit?  | x |  | L | U | U |
| A pritet të ndryshojnë flukset aktuale të eksportit? | x |  | L | U | U |
| Transporti | A do të ketë efekt në mënyrën e transportit të pasagjerëve dhe/ose mallrave?  |  | x |  |  |  |
| A do të ketë ndonjë ndryshim në kohën e nevojshme për të transportuar pasagjerë dhe/ose mallra? |  | x |  |  |  |
| Investimet | A pritet që kompanitë të investojnë në veprimtari të reja? | x |  | L | U | U |
| A pritet që kompanitë t'i anulojnë ose shtyjnë për më vonë investimet? |  | x |  |  |  |
| A do të rriten investimet nga diaspora?  | x |  | L | U | U |
| A do të zvogëlohen investimet nga diaspora? |  | x |  |  |  |
| A do të rriten investimet e huaja direkte? | x |  | L | U | U |
| A do të zvogëlohen investimet e huaja direkte? |  | x |  |  |  |
| Konkurrueshmëria | A do të rritet çmimi i biznesit të produkteve, siç është energjia elektrike?  |  | x |  |  |  |
| A do të ulet çmimi i inputeve të bizneseve, siç është energjia elektrike? |  | x |  |  |  |
| A ka gjasa që të promovohen inovacioni dhe hulumtimi? | x |  | L | U | U |
| A ka gjasa që inovacioni dhe hulumtimi të pengohen? |  | x |  |  |  |
| Ndikimi në NVM | A janë kompanitë e prekura kryesisht NVM? | x |  | L | U | U |
| Çmimet dhe konkurrenca | A do të rritet numri i mallrave dhe shërbimeve në dispozicion për biznesin apo konsumatorët?  | x |  | L | U | U |
| A do të zvogëlohet numri i mallrave dhe shërbimeve në dispozicion për biznesin apo konsumatorët? |  | x |  |  |  |
| A do të rriten çmimet e mallrave dhe shërbimeve ekzistuese? |  | x |  |  |  |
| A do të ulen çmimet e mallrave dhe shërbimeve ekzistuese? | x |  | L | U | U |
| Ndikimet ekonomike rajonale | A do të ndikohet ndonjë sektor i veçantë i biznesit? |  | x |  |  |  |
| A është ky sektor i koncentruar në një rajon të caktuar? |  | x |  |  |  |
| Zhvillimi i përgjithshëm ekonomik | A do të ndikohet rritja e ardhshme ekonomike?  | x |  | L | U | U |
| A mund të ketë ndonjë efekt në normën e inflacionit? | x |  | L | U | U |

# Shtojca 2: Formulari i vlerësimit për ndikimet shoqërore

|  |  |  |  |  |  |
| --- | --- | --- | --- | --- | --- |
| **Kategoria e ndikimeve shoqërore** | **Ndikimi kryesor** | **A pritet të ndodhë ky ndikim?** | **Numri i organizatave, kompanive dhe/ose individëve të prekur** | **Përfitimi i pritshëm ose kostoja e ndikimit** | **Niveli i preferuar i analizës** |
| **Po** | **Jo** | **I lartë/i ulët** | **I lartë/i ulët** |  |
| Vendet e punës [[23]](#footnote-24) | A do të rritet numri aktual i vendeve të punës? | x |  | L | U | U |
| A do të zvogëlohet numri aktual i vendeve të punës? |  | x |  |  |  |
| A ndikohen vendet e punës në një sektor të caktuar të biznesit? |  | x |  |  |  |
| A do të ketë ndonjë ndikim në nivelin e pagesës? | x |  | L | U | U |
| A do të ketë ndikim në lehtësimin e gjetjes së një vendi të punës? | x |  | L | U | U |
| Ndikimet shoqërore rajonale | A janë ndikimet shoqërore të përqendruara në një rajon apo qytete të veçanta? |  | x |  |  |  |
| Kushtet e punës | A ndikohen të drejtat e punëtorëve? | x |  | L | U | U |
| A parashihen apo shfuqizohen standardet për punën në kushte të rrezikshme? |  | x |  |  |  |
| A do të ketë ndikim mbi mënyrën e zhvillimit të dialogut social ndërmjet punonjësve dhe punëdhënësve? |  | x |  |  |  |
| Përfshirja sociale | A do të ketë ndikim mbi varfërinë? | x |  | L | U | U |
| A ndikohet qasja në skemat e mbrojtjes sociale? | x |  | L | U | U |
| A do të ndryshojë çmimi i mallrave dhe shërbimeve themelore? | x |  | L | U | U |
| A do të ketë ndikim në financimin apo organizimin e skemave të mbrojtjes sociale? | x |  | L | U | U |
| Arsimi | A do të ketë ndikim në arsimin fillor? | x |  | L | U | U |
| A do të ketë ndikim në arsimin e mesëm? | x |  | L | U | U |
| A do të ketë ndikim në arsimin e lartë? | x |  | L | U | U |
| A do të ketë ndikim në aftësimin profesional? | x |  | L | U | U |
| A do të ketë ndikim në arsimimin e punëtorëve dhe të mësuarit gjatë gjithë jetës? | x |  | L | U | U |
| A do të ketë ndikim në organizimin apo strukturën e sistemit arsimor? |  | x |  |  |  |
| A do të ketë ndikim në lirinë akademike dhe vetëqeverisjen? | x |  | L | U | U |
| Kultura | A ndikon opsioni në diversitetin kulturor? | x |  | L | U | U |
| A ndikon opsioni në financimin e organizatave kulturore?  | x |  | U | U | U |
| A ndikon opsioni në mundësitë për personat që të përfitojnë nga aktivitetet kulturore ose të marrin pjesë në to?  | x |  | U | U | U |
| A ndikon opsioni në ruajtjen e trashëgimisë kulturore?  | x |  | U | U | U |
| Qeverisja | A ndikon opsioni në aftësitë e qytetarëve të marrin pjesë në procesin demokratik? | x |  | L | U | U |
| A trajtohet çdo person në mënyrë të barabartë? | x |  | L | U | U |
| A do të informohet më mirë publiku në lidhje me çështje të caktuara? | x |  | L | L | L |
| A ndikon opsioni në mënyrën se si funksionojnë partitë politike? |  | x |  |  |  |
| A do të ketë ndonjë ndikim në shoqërinë civile? | x |  | L | U | U |
| Shëndeti dhe siguria publike[[24]](#footnote-25) | A do të ketë ndonjë ndikim në jetën e njerëzve, siç është jetëgjatësia apo shkalla e vdekshmërisë? |  | x |  |  |  |
| A do të ketë ndikim në cilësinë e ushqimit? | x |  | L | U | U |
| A do të rritet apo zvogëlohet rreziku shëndetësor për shkak të substancave të dëmshme?  | x |  | L | U | U |
| A do të ketë efekte shëndetësore për shkak të ndryshimeve në nivelet e zhurmës apo cilësinë e ajrit, ujit dhe/ose tokës? | x |  | L | U | U |
| A do të ketë efekte shëndetësore për shkak të ndryshimeve në përdorimin e energjisë? | x |  | L | U | U |
| A do të ketë efekte shëndetësore për shkak të ndryshimeve në deponimin e mbeturinave? | x |  | L | U | U |
| A do të ketë ndikim në mënyrën e jetesës së njerëzve, siç janë nivelet e interesimit për sport, ndryshimet në ushqyeshmëri, ose ndryshimet në përdorimin e duhanit ose alkoolit? |  | x |  |  |  |
| A ka grupe të veçanta që përballen me rreziqe shumë më të larta se të tjerat (të përcaktuar sipas faktorëve, të tillë si mosha, gjinia, aftësia e kufizuar, grup shoqëror apo rajoni)?  |  | x |  |  |  |
| Krimi dhe siguria | A ndikohen gjasat që të kapen kriminelët? | x |  | U | U | U |
| A ndikohet fitimi i mundshëm nga krimi? | x |  | U | U | U |
| A ndikon në nivelet e korrupsionit? | x |  | L | U | U |
| A ndikohet kapaciteti i zbatimit të ligjit? | x |  | L | U | U |
| A ka ndonjë efekt në të drejtat dhe sigurinë e viktimave të krimit? | x |  | U | U | U |

# Shtojca 3: Formulari i vlerësimit për ndikimet mjedisore

|  |  |  |  |  |  |
| --- | --- | --- | --- | --- | --- |
| **Kategoria e ndikimeve mjedisore** | **Ndikimi kryesor** | **A pritet të ndodhë ky ndikim?** | **Numri i organizatave, kompanive dhe/ose individëve të prekur** | **Përfitimi i pritshëm ose kostoja e ndikimit** | **Niveli i preferuar i analizës** |
| **Po** | **Jo** | **I lartë/i ulët** | **I lartë/i ulët** |  |
| Klima dhe mjedisi i qëndrueshëm | A do të ketë ndikim në emetimin e gazrave serë (dioksid karboni, metani etj.)?  | x |  | L | U | U |
| A do të ndikohet konsumi i karburanteve? | x |  | L | U | U |
| A do të ndryshojë shumëllojshmëria e burimeve që përdoren për prodhimin e energjisë? | x |  | L | U | U |
| A do të ketë ndonjë ndryshim në çmim për produktet miqësore ndaj mjedisit? | x |  | L | U | U |
| A do të bëhen më pak ndotëse disa aktivitete të caktuara? | x |  | L | U | U |
| Cilësia e ajrit | A do të ketë ndikim në emetimin e ndotësve të ajrit? | x |  | L | U | U |
| Cilësia e ujit | A ndikon opsioni në cilësinë e ujërave të ëmbla? | x |  | L | U | U |
| A ndikon opsioni në cilësinë e ujërave nëntokësore? | x |  | L | U | U |
| A ndikon opsioni në burimet e ujit të pijshëm? | x |  | L | U | U |
| Cilësia e tokës dhe shfrytëzimi i tokës | A do të ketë ndikim në cilësinë e tokës (në lidhje me acidifikimin, ndotjen, përdorimin e pesticideve apo herbicideve)? | x |  | L | U | U |
| A do të ketë ndikim në erozionin e tokës? | x |  | L | U | U |
| A do të humbet tokë (përmes ndërtimit, etj.)? |  | x |  |  |  |
| A do të fitohet tokë (përmes dekontaminimit, etj.)? |  | x |  |  |  |
| A do të ketë ndonjë ndryshim në shfrytëzimin e tokës (p.sh. nga shfrytëzimi pyjor në shfrytëzim bujqësor apo urban)? |  | x |  |  |  |
| Mbeturinat dhe riciklimi | A do të ndryshojë sasia e mbeturinave të krijuara? | x |  | L | U | U |
| A do të ndryshojnë mënyrat në të cilat trajtohen mbeturinat? | x |  | L | U | U |
| A do të ketë ndikim në mundësitë për riciklimin e mbeturinave? | x |  | L | U | U |
| Përdorimi i burimeve | A ndikon opsioni në përdorimin e burimeve të ripërtëritshme (rezervave të peshkut, hidrocentraleve, energjisë diellore etj.)? | x |  | L | U | U |
| A ndikon opsioni në përdorimin e burimeve, të cilat nuk janë të ripërtëritshme (ujërat nëntokësore, mineralet, qymyri etj.)? | x |  | L | U | U |
| Shkalla e rreziqeve mjedisore | A do të ketë ndonjë efekt në gjasat për rreziqe, të tilla, si zjarret, shpërthimet apo aksidentet? |  | x |  |  |  |
| A do të ndikojë në gatishmërinë në rast të fatkeqësive natyrore? |  | x |  |  |  |
| A ndikohet mbrojtja e shoqërisë nga fatkeqësitë natyrore? |  | x |  |  |  |
| Biodiversiteti, flora dhe fauna | A do të ketë ndikim në speciet e mbrojtura apo të rrezikuara apo në zonat ku ato jetojnë? | x |  | L | U | U |
| A do të preket madhësia apo lidhjet midis zonave të natyrës? | x |  |  |  |  |
| A do të ketë ndonjë efekt në numrin e specieve në një zonë të caktuar? |  | x |  |  |  |
| Mirëqenia e kafshëve | A do të ndikohet trajtimi i kafshëve? |  | x |  |  |  |
| A do të ndikohet shëndeti i kafshëve? | x |  | L | U | U |
| A do të ndikohet cilësia dhe siguria e ushqimit të kafshëve? | x |  | L | U | U |

# Shtojca 4: Formulari i vlerësimit për ndikimin e të drejtave themelore

|  |  |  |  |  |  |
| --- | --- | --- | --- | --- | --- |
| **Kategoria e ndikimit në të drejtat themelore** | **Ndikimi kryesor** | **A pritet të ndodhë ky ndikim?** | **Numri i organizatave, kompanive dhe/ose individëve të prekur** | **Përfitimi i pritshëm ose kostoja e ndikimit** | **Niveli i preferuar i analizës** |
| **Po** | **Jo** | **I lartë/i ulët** | **I lartë/i ulët** |  |
| Dinjiteti | A ndikon opsioni në dinjitetin e njerëzve, në të drejtën e tyre për jetë apo në integritetin e një personi? |  | x |  |  |  |
| Liria | A ndikon opsioni në të drejtën e lirisë së individëve? | x |  | L | U | U |
| A ndikon opsioni në të drejtën e një personi për privatësi? | x |  | L | U | U |
| A ndikon opsioni në të drejtën për t’u martuar apo krijuar familje? |  | x |  |  |  |
| A ndikon opsioni në mbrojtjen ligjore, ekonomike ose shoqërore të individëve apo familjes? |  | x |  |  |  |
| A ndikon opsioni në lirinë e mendimit, ndërgjegjes apo fesë?  |  | x |  |  |  |
| A ndikon opsioni në lirinë e shprehjes?  | x |  | L | U | U |
| A ndikon opsioni në lirinë e tubimit ose asociimit? |  | x |  |  |  |
| Të dhënat personale | A përfshin opsioni përpunimin e të dhënave personale? | x |  | L | U | U |
| A janë të drejtat e individit për qasje, korrigjim dhe kundërshtim të garantuara? | x |  | L | U | U |
| A është e qartë dhe e mbrojtur mirë mënyra në të cilën përpunohen të dhënat personale? | x |  | L | U | U |
| Azili | A ndikon ky opsioni në të drejtën për azil? |  | x |  |  |  |
| Të drejtat pronësore | A do të ndikohen të drejtat e pronësisë? | x |  | L | U | U |
| A ndikon opsioni në lirinë për të bërë biznes? |  | x |  |  |  |
| Trajtimi i barabartë [[25]](#footnote-26) | A e mbron opsioni parimin e barazisë para ligjit?  | x |  | L | U | U |
|  | A ka gjasa që grupe të caktuara do të dëmtohen në mënyrë direkte apo indirekte nga diskriminimi (p.sh. ndonjë diskriminim në bazë gjinore, racore, ngjyre, etnie, opinioni politik ose tjetër, moshe ose orientimi seksual)?  |  | x |  |  |  |
|  | A ndikon opsioni në të drejtat e personave me aftësi të kufizuara? | x |  | L | U | U |
| Të drejtat e fëmijëve | A ndikon opsioni në të drejtat e fëmijëve? | x |  | L | U | U |
| Administrimi i mirë | A do të bëhen procedurat administrative më të komplikuara? |  | x | L | U | L |
|  | A ndikohet mënyra në të cilën administrata merr vendime (transparenca, afati procedural, e drejta për qasje në një dosje, etj.)?  | x |  | L | U | L |
|  | Për të drejtën penale dhe ndëshkimet e parashikuara: a ndikohen të drejtat e të paditurit? | x |  | L | U | U |
|  | A ndikohet qasja në drejtësi? | x |  | L | U | U |

1. Faqja zyrtare e Komisionit Evropian – Procesi i Stabilizim Asociimit (vizituar me 20.07.2020) <https://ec.europa.eu/neighbourhood-enlargement/policy/glossary/terms/sap_en#:~:text=The%20Stabilisation%20and%20Association%20Process,establishing%20a%20free%2Dtrade%20area>. [↑](#footnote-ref-2)
2. Gazeta Zyrtare e Republikës së Kosovës (2015), Ligji nr. 05/l-069 për Ratifikimin e Marrëveshjes së Stabilizim Asociimit ndërmjet Republikës së Kosovës, në njërën anë, dhe Bashkimit Evropian dhe Komunitetit Evropian të Energjisë Atomike, në anën tjetër. I qasshëm në: <https://gzk.rks-gov.net/actdetail.aspx?actid=11239> [↑](#footnote-ref-3)
3. Gazeta Zyrtare e Republikës së Kosovës (2008), Kushtetuta e Republikës së Kosovës, 2008. E qasshme në: <https://gzk.rks-gov.net/ActDetail.aspx?ActID=3702> [↑](#footnote-ref-4)
4. Programi i Qeverisë 2020-2023. I qasshëm në: <https://kryeministri-ks.net/wp-content/uploads/2020/06/Programi-Qeverises-2020-2023-final-05062020.pdf> [↑](#footnote-ref-5)
5. Gazeta Zyrtare e Republikës së Kosovës (2012), Rregullorja nr. 32/2012 për Organizimin e brendshëm dhe sistematizimin e vendeve të punës në Ministrinë e Integrimit Evropian. E qasshme në <https://gzk.rks-gov.net/ActDetail.aspx?ActID=10311> [↑](#footnote-ref-6)
6. Gazeta Zyrtare e Republikës së Kosovës (2013), Rregullorja nr.27/2013 për ndryshimin dhe plotësimin e Rregullores nr. 32/2012 për Organizimin e brendshëm dhe sistematizimin e vendeve të punës në Ministrinë e Integrimit Evropian, e plotësuar dhe ndryshuar me Rregulloren 08/2019 (shih Gazetën Zyrtare QRK-08/2019-RR, Data e publikimit: 17.06.2019). E qasshme në: <https://gzk.rks-gov.net/ActDetail.aspx?ActID=10575> [↑](#footnote-ref-7)
7. Gazeta Zyrtare e Republikës së Kosovës (2019), Rregullorja nr. 08/2019 për ndryshimin dhe plotësimin e Rregullores nr. 32/2012 për Organizimin e brendshëm dhe sistematizimin e vendeve të punës në Ministrinë e Integrimit Evropian, të ndryshuar dhe plotësuar me Rregulloren nr. 27/2013. E qasshme në: <https://gzk.rks-gov.net/ActDetail.aspx?ActID=10311> [↑](#footnote-ref-8)
8. Gazeta Zyrtare e Republikës së Kosovës (2020) - Rregullore nr. 06/2020 për Fushat e përgjegjësisë administrative të Zyrës së Kryeministrit dhe Ministrive. E qasshme në https://gzk.rks-gov.net/ActDetail.aspx?ActID=28172 [↑](#footnote-ref-9)
9. Po aty. Neni 12 [↑](#footnote-ref-10)
10. Vendimi nr. 01/09 i datës 01.07.2020. I qasshëm në: <https://kryeministri-ks.net/wp-content/uploads/2020/07/Vendimet-e-Mbledhjes-s%C3%AB-9-t%C3%AB-t%C3%AB-Qeveris%C3%AB.pdf> [↑](#footnote-ref-11)
11. Komunikimi i Komisionit Evropian (2020) – Përmirësimi i procesit të anëtarësimit – Një perspektivë e besueshme e BE-së për Ballkanin Perëndimor. I qasshëm në: <https://ec.europa.eu/neighbourhood-enlargement/sites/near/files/enlargement-methodology_en.pdf> [↑](#footnote-ref-12)
12. MSA, Neni 9. [↑](#footnote-ref-13)
13. Programi i Qeverisë 2020-2023. I qasshëm në: <https://kryeministri-ks.net/wp-content/uploads/2020/06/Programi-Qeverises-2020-2023-final-05062020.pdf> [↑](#footnote-ref-14)
14. Po aty. Faqe 4 [↑](#footnote-ref-15)
15. Po aty. [↑](#footnote-ref-16)
16. Po aty. Faqe 30 dhe 31. [↑](#footnote-ref-17)
17. Gazeta Zyrtare e Republikës së Kosovës (2019) - Ligji nr. 06/l -113 për Organizimin dhe Funksionimin e Administratës Shtetërore dhe të Agjencive të Pavarura. I qasshëm në: <https://gzk.rks-gov.net/ActDetail.aspx?ActID=18684> [↑](#footnote-ref-18)
18. Po aty. Neni 26(3). [↑](#footnote-ref-19)
19. Po aty. Neni 29(2). [↑](#footnote-ref-20)
20. SIGMA, Parimet e Administratës Publike (2017). I qasshëm në: <http://www.sigmaweb.org/publications/Principles-of-Public-Administration_Edition-2017_ENG.pdf> [↑](#footnote-ref-21)
21. Të përditësuar [↑](#footnote-ref-22)
22. Kur ndikon në vendet e punës, gjithashtu do të ketë edhe ndikime shoqërore. [↑](#footnote-ref-23)
23. Kur ndikon në vendet e punës, gjithashtu do të ketë edhe ndikime ekonomike. [↑](#footnote-ref-24)
24. Kur ka ndikim në shëndet publik dhe siguri, atëherë rregullisht ka ndikime mjedisore. [↑](#footnote-ref-25)
25. Barazia gjinore trajtohet në *Vlerësimin e Ndikimit Gjinor* [↑](#footnote-ref-26)